12 Dekabr 2014 - Cümə 22:48 1400 nəfər oxuyub\nƏksəriyyəti demək olmaz. Mənim əlimdə 7-8 il əvvəl Avropa Məhkəməsinə göndərilən şikayətlər üzrə ölkələrin siyahısı vardı. Birinci yerdə Fransaydı.\nMüsahibimiz millət vəkili, Yeni Azərbaycan Partiyasının Siyasi Şurasının üzvü, siyasi elmlər namizədi Aydın Mirzəzadədir. Aydın müəllim Azərbaycanın siyası gündəmi ilə bağlı suallarımızı cavablandırıb.\n- Aydın müəllim, hazırda gündəmdə iki siyasi məsələ var: Prezident Administrasiyasının rəhbəri Ramiz Mehdiyevin “İkili standartların dünya nizamı və müasir Azərbaycan” məqaləsi, bir də Azadlıq Radiosunun araşdırmaçı jurnalisti Xədicə İsmayılın həbsi. Birincidən başlayaq. Ramiz Mehdiyevin bir müddət öncə Prezident yanında İdarəçilik Akademiyasındakı, 3-4 il əvvəl isə televiziyalar haqqında çıxışları sərtliyi ilə yadda qalıb. Amma televiziyalarda ciddi dəyişiklik olmadı. Səbəb nədir- kanalların özəl olmalarımı? Yoxsa onlar dəyişməyi bacarmırlar?\n- Mən hesab etmirəm ki, vəziyyət dəyişmədi. Ramiz müəllimin həmin dövrdə televiziyalarla bağlı məqaləsi cəmiyyətdə böyük əks-səda doğurdu, geniş müzakirə predmeti oldu, ziyalılar öz münasibətlərini bildirdilər, telekanallar məsələ ilə bağlı mövqelərini ortaya qoydular. Razılaşanlar və razılaşmayanlar, müxtəlif bucaq altında baxanlar oldu. Ümumilikdə, cəmiyyətin məsələyə münasibəti aktuallaşdı. Biz totalitar dövlətdə yaşamırıq. Demokratik-hüquqi dövlət olduğumuza görə hansısa məsələyə dair mövqe qoyula bilər, amma qərarın qəbulu artıq həmin strukturların özündən asılıdır. Hesab edirəm ki, administrasiya rəhbərinin həmin vaxtkı məqaləsi televiziyaların proqram siyasətinə xeyli təsir etdi. İctimai xarakterli verilişlər ortaya çıxdı, ziyalılara daha çox tribuna verildi, aktual məsələlər müzakirə edildi. Bununla belə yenə də televiziyalarda şou xarakterli verilişlər qalmaqdadır. Ancaq onlar əvvəlki kimi bütün efir vaxtını tutmurlar. Yəni bunun özü də göstərir ki, biz dinamik bir həyatda yaşayırıq. Bu baxımdan kanallar öz siyasətini ictimaiyyətin təlabatına, cəmiyyətdəki proseslərə uyğun olaraq qurmağa çalışır. Bir tərəfdən sizinlə razıyam ki, telekanallar öz auditoriyasını maarifləndirmək, məlumatlandırmaq, eyni zamanda, insanları bəsit informasiyalarla deyil, dərin məsələlər üzrə düşünməyə məcbur etmək üçün çox iş görməlidirlər.\n- Cənab Mehdiyevin “İkili standartların dünya nizamı və müasir Azərbaycan” məqaləsində Qərb, xüsusilə ABŞ kəskin şəkildə tənqid olunur. Bu barədə fikirləri bölüşürsünüzmü?\n- Tamamilə bölüşürəm. Hesab edirəm ki, Ramiz müəllimin məqaləsinin məqsədi dünyada gedən proseslər, Azərbaycan və bizə qarşı münasibətlərin araşdırılması olub. Bu məsələlər də çox uğurlu alınıb. Aydın məsələdir ki, Azərbaycana qarşı hansısa dairələr müəyyən ittihamlar irəli sürürsə, yaxud müəllim rolunu oynamağa çalışırlarsa, Azərbaycan cavab verməlidir. Susanda bizi ittihamlarla razılaşmaqda suçlayırlar. Münasibət bildirəndə isə bizim ittiham etdiyimizi bildirirlər. Söhbət ittihamdan da yox, qarşılıqlı polemikadan, müəyyən bir məsələyə tərəflərin, o cümlədən, Azərbaycanın münasibət bildirməsindən gedir. Azərbaycan heç vaxt razı olmaz ki, kimlərsə onun yerinə daxili siyasət məsələlərini həll etsin. Biz dostların mövqeyini öyrənməkdə, təcrübəsini göstərməkdə maraqlıyıq. Ancaq hər addımımızda bizdən hesabat istəmək, Azərbaycanla bir protektorat, forpost kimi davranmaq... Əlbəttə ki, cəmiyyətimiz bununla razılaşa bilməz.\n- Nədənsə Ramiz Mehdiyevin məqalələrində həmişə ABŞ hədəfə alınır, Rusiya yox. Halbuki Azərbaycanda 20 Yanvar faciəsini Kreml törədib, 6 rayonumuzun işğalında şimal qonşunun rolu və Ermənistana dəstək verməsi heç zaman inkar olunmayıb. Bu mənada sual yaranır, niyə Rusiya yox, Amerika...?\n- Əvvəla, 20 Yanvar faciəsi SSRİ rəhbərliyi tərəfindən törədilib, Rusiya da Sovetlər Birliyinin bir subyekti idi.\n- Amma Rusiya özünü SSRİ-nin varisi hesab edir...\n- Varisi sayıla bilər, ancaq hadisəni törədən Qorbaçovun rəhbərlik etdiyi SSRİ hakimiyyəti idi. Bu gün Rusiyanın Azərbaycanın ərazi bütövlüyünü dəstəkləməsi və Azərbaycanla hərtərəfli əməkdaşlıq etməsinin özü Moskvanın Bakı ilə münasibət qurmaqda maraqlı olduğunu göstərir. Rusiya tərəfindən Azərbaycanın daxili işlərinə qarışmaq halları olanda Bakı da reaksiya verir. Məsələn, bir müddət öncə Liberal Demokrat Partiyasının rəhbəri Jirinovski Azərbaycanla bağlı çox sərt bəyanatlar verdi və Bakı buna müvafiq etirazını bildirdi. Yaxud Kollektiv Təhlükəsizlik Müqaviləsinin baş katibi Nikolay Bordyuja ara-sıra Ermənistan mövqeyindən çıxış edir. Bu günlərdə Vahid Rusiya Partiyasının keçirdiyi tədbirdə mən Bordyujanın mövqeyinin ermənipərəst olduğunu bildirdim. Yəni Azərbaycan, daxili işlərinə açıq, ya gizli qarışmaq istəyən bütün qüvvələrə daim öz etirazını bildirir.\n- Ramiz Mehdiyevin məqaləsi belə təəssürat yaradır ki, hakimiyyət mərhum dövlət başçısı Heydər Əliyevin qoyduğu siyasi kursdan kənara çəkilir. Məsələn, Heydər Əliyev 1997-ci il avqustun 1-də ABŞ-ın sabiq prezidenti Klintonla görüşdən sonra bildirmişdi ki, indi biz öz müstəqilliyimizi qorumaq və möhkəmləndirmək istəyirik. Buna görə də bizi çökdürmək istəyən qüvvələrin qarşısında dayanacaq güc kimi ABŞ-ı görürük. Bunun üçün Amerika Birləşmiş Ştatları ilə əməkdaşlıq etmək, tərəfdaşlıq əlaqələri yaratmaq və bu əlaqələri daha da genişləndirmək, inkişaf etdirmək bizdən ötrü çox vacib, əhəmiyyətlidir. Biz Amerika Birləşmiş Ştatlarını özümüzün böyük dostumuz hesab edirik və onunla tərəfdaşlıq əlaqələrini inkişaf etdirməyi böyük şərəf sayırıq. Bax, bu baxımdan Ramiz Mehdiyevin məqaləsi ilə keçmiş dövlət başçısının dediklərini necə izah edərdiniz?\n- Tamamilə düzdür. Məsələ ondadır ki, hər iki misal bir-birini tamamlayır, ikisi də eyni mövqedədir. Bu gün də cənab Mehdiyev və Azərbaycanın digər rəhbərləri bütün dövlətlərlə, o cümlədən, ABŞ-la dostluğun tərəfdarı olduqlarını bildirirlər. Hazırda ABŞ-la Azərbaycan arasında bütün sahələr üzrə əməkdaşlıq var. İldə bir dəfə iki dövlət arasında siyasi-hərbi məsələlər üzrə ikitərəfli məsləhətləşmələr keçirilir, ticarət əlaqələri üzrə komissiyalar işləyir. Bu gün dünyada sabitliyin qorunması, terrorizmə qarşı məsələlərdə Bakı və Vaşinqton birgə hərəkət edir. Bununla belə ABŞ-da müəyyən qüvvələr Azərbaycanın daxili işlərinə qarışmağa çalışarlarsa…\n- Müəyyən qüvvələr deyəndə kimləri nəzərdə tutursunuz?\n- Bu, dövlətdə müəyyən bir qurum, şəxs, ya da QHT ola bilər. Yəni bütün bunların hamısına Azərbaycanın birbaşa cavabı olacaq.\n- Amma cənab Mehdiyev Amerikanı Azərbaycanda “rəngli inqilablar” həyata keçirməkdə ittiham edir…\n- Hər halda ABŞ hökuməti bununla bağlı bəyanat verməyib. Ancaq ABŞ-da dövlətin maddi dəstəyi ilə fəaliyyət göstərən hansısa bir QHT Azərbaycanda kütləvi iğtişaşlara maliyyə yardımı ayırırsa, təbii ki, bu, bizi narahat edəcək.\n- Konkret faktlar varmı?\n- Əlbəttə var. Məsələn, ötən il MDİ-nin Azərbaycanda qeyri-qanuni aksiyalara maliyyə yardımı ayırması barədə məlumatı göstərə bilərəm.\n- Ancaq onlar bunu təkzib etdilər.\n- Onlar etiraf edəsi deyildi ki?! Hər halda Azərbaycanın ortaya qoyduğu faktlar bunun olduğunu göstərirdi.\n- Mən Ramiz Mehdiyevin məqaləsindən dərhal sonra baş nazirin müavini, YAP-ın icra katibi Əli Əhmədovun “ABŞ-la münasibətlərin bundan sonra da inkişaf etdirilməsi Azərbaycanın dövlət siyasətində önəmli yer tutur” bəyanatını xatırlatmaq istəyirəm. Bu, hakimiyyətdə ikitirəliyin olmasından xəbər verir?\n- Bu, hakimiyyətin ABŞ-la hərtərəfli və dostluq münasibətində olduğunun göstəricisidir. Dostlar arasında kölgəli söhbətlər olmur, dostlar arasında narahat edən, gizlətmək istədiyin hər hansı məsələ olmur. Buna görə də Amerika ilə həm dostluqdan danışacağıq, həm əlaqələri genişləndirəcəyik, eyni zamanda, bizi narahat edən məsələyə münasibət bildirəcəyik.\n- Amma Vaşinqtonun Azərbaycana münasibətində ikili standartların olduğu, hətta İŞID-i, yaxud terrorizmi dəstəklədiyi bildirilir...\n- Mən bu barədə rəsmilərdən heç nə eşitməmişəm.\n- Məsələn, Allahşükür Paşazadənin çıxışında buna işarə vardı...\n- Əvvəla, Şeyxülislam həzrətləri dövlət xadimi deyil, din də dövlətdən ayrıdır.\n- O zaman Milli Məclisin vitse-spikeri Ziyafət Əsgərovun Qərbə qarşı bəyanatlarını necə qiymətləndirirsiniz?\n- Bəyanat ola bilər.\n- O, rəsmi şəxsdir, axı..\n- Bəyanat ola bilər. Amma onun Amerikanın İŞID-i maliyyələşdirməsi barədə bəyanatı yoxdur.\n- Onda yenə Ramiz Mehdiyevin məqaləsinə qayıdaq. Məqalənin Suriya hadisələrinə aid hissəsində Vaşinqton ittiham olunur və terror təşkilatlarını silahlandırmaqda günahlandırılır...\n- Bilirsiniz, bir var demək, bir də var kiminsə onu görmək istəməsi. Amerikanın Suriya siyasətinə bizim fərqli mövqeyimiz ola bilər. Ancaq Azərbaycan tərəfdən ABŞ-a qarşı terroru dəstəkləməklə bağlı ittiham olmayıb.\n- Söhbət etdiyimiz bu gün dünyada İnsan Haqları Günü qeyd olunur və beynəlxalq təşkilatlar Azərbaycanda 100-dən çox siyasi məhbusun olduğunu bildirir. Bu barədə nə düşünürsünüz?\n- Heç bir beynəlxalq təşkilat Azərbaycanda siyasi məhbusun olması barədə mövqe bildirməyib. Xaricdə fəaliyyət göstərən hansısa QHT bu məsələ ilə bağlı bəyanat verə bilər. Bu isə onun şəxsi mövqeyidir. Bütün bunlara baxmayaraq, Azərbaycan hökuməti məsələni müzakirə etməyə hazırdır. Azərbaycanda siyasi mövqeyinə görə heç kim həbs edilməyibsə, deməli, siyasi məhbus yoxdur. Kimlərinsə Azərbaycanda həbs olunan vətəndaşı siyasi məhbus kimi təqdim etməsi artıq məsələnin siyasiləşdirilməsindən xəbər verir.\n- Siz Azərbaycanda siyasi mövqeyinə görə həbs olunan vətəndaşın olmadığını bildirirsiniz. Ancaq Avropa İnsan Haqları Məhkəməsinin REAL sədri İlqar Məmmədov haqqında qərarında onun siyasi mövqeyinə görə həbs edildiyi deyilir. Əgər Azərbaycan Avropa Məhkəməsinin qərarlarını tanıyırsa, bu, sizə nəsə demirmi?\n- Bu, onu göstərir ki, Avropa Məhkəməsi siyasi mövqe tutub. Düzdür, Avropa Məhkəməsinin qərarı qətidir və yerinə yetirilməlidir. Amma Bakının məsələyə öz mövqeyini bildirmək hüququ var. Məhkəmə siyasi yox, hüquqi mövqe ortaya qoymalıdır. Avropa Məhkəməsinin vəzifəsi bu və ya digər vətəndaşın şikayətinin, dövlətin milli qanunvericiliyinə uyğun olub-olmadığını aydınlaşdırmaqdır. Məsələnin hansısa motivdən yaranmasına dair subyektiv mülahizə ortaya qoymaq deyil. Bu baxımdan Avropa Məhkəməsinin politoloji mərkəz kimi çıxış etməsi anlaşılmazdı. O başqa məsələ ki, İlqar Məmmədovun həbsində filan qanunun filan maddəsinin pozulduğunu deyərdi. Ancaq hüquq və siyasətin qarışması qarşı tərəfə böyük arqumentlər verir.\n- Siz iddia edirsiniz ki, heç bir beynəlxalq təşkilat Azərbaycanda siyasi məhbusun olduğunu deməyib. Ancaq son Həbslərdən sonra Avropa Şurasının baş katibi cənab Yanqland və AŞPA prezidenti Ann Börs sərt açıqlamalar verdilər və “siyasi məhbus” ifadəsini işlətdilər. Bunlar sizə heç nə demir?\n- Çox qəribə bir təzad yaranır: beynəlxalq təşkilatın hansısa postunu tutan şəxs dəyişir və yenigələn şəxs özündən əvvəlkindən fərqli siyasi mövqe ortaya qoyur. Bu zaman müşahidəçidə sual yaranır: mövqe beynəlxalq təşkilatındır, yoxsa həmin postu tutan insanın? Bəli, adlarını çəkdiyiniz şəxslər Azərbaycanla bağlı qeyri-obyektiv mövqe tuturlar. Sabah onların yerinə başqası seçiləcək və o, tamam fəqrli mövqe sərgiləyəcək. Təəssüf ki, bəzən beynəlxalq təşkilatlar öz təyinatları üzrə işləmirlər. Onlar üzv dövlətlərin ortaq mövqelərini ortaya qoymalıdır. Gəlin görək, AŞ baş katibi, AŞPA prezidenti Azərbaycanla bağlı bəyanat verəndə daimi nümayəndəmizi çağırıb mövqe öyrənibmi?! Yaxud onları toplayıb ortaq mövqeyə gəlibmi? Yox! Özünün şəxsi mövqeyi necədirsə, onu beynəlxalq təşkilatın adından verməyə çalışır. Əlbəttə, biz onların mövqeyini subyektiv hesab edirik. Vaxtaşırı onlarla görüşdə ölkədəki proseslər göstərilir, sualları cavablandırılır. Ancaq bununla belə onlar yenə də əvvəlki mövqelərində qalırlar. Bunun özü də bir çox təzadları və Azərbaycana qarşı ikili standartı göstərir.\n- Amma Azərbaycan hökumətinin insan haqlarıyla bağlı üzərinə götürdüyü öhdəliklər var ki, yerinə yetirilməlidir...\n- Mən sizinlə razıyam. Məgər, Azərbaycan bir nəfərdən-Xədicə İsmayıldanmı ibarətdir? 9 milyon yarım əhalinin hüquqları qorunmurmu, onların Konstitusiyada göstərilən 50-yə qədər hüququ dövlət tərəfindən gündəlik təmin edilmirmi? Bugün Azərbaycan vətəndaşının demokratik hüquqları, iş, sağlamlıq, sərbəst şəkildə ölkəni tərk edib, ölkəyə qayıtmaq və başqa hüquqları qorunmurmu? Niyə bir nəfərə görə bütün ölkə haqqında rəy verilir?\n- Ancaq bir nəfər deyil, İntiqam Əliyev, Leyla Yunus və başqaları var...\n- Əlbəttə, ola bilər. Əgər biz cəmiyyətiksə, cəmiyyətdə qaynar proseslər gedirsə, bir nəfərin üç nəfərlə bağlı hansısa sualı yarana bilər. Ən əsası odur ki, dövlət bu suallardan qaçmır, sualların cavabını verməyə həmişə hazırdır və cavab da verir.\n- Adi bir fakt: Ötən ilin dekabr ayında Qarabağ əlili Zaur Həsənov Həmkarlar İttifaqı Konfederasiyasının qarşısında özünü yandırmışdı və bu addımı atmağa məcbur olduğuna görə qurumun sədri, deputat Səttar Mehbalıyevi günahlandırmışdı. Amma heç kim cəzalandırılmadı. Ancaq jurnalist Xədicə İsmayıldan şikayət edən gənc ölməyib və adam Maştağadakı Psixi Dispanserdə müalicə alıb. Baxın, jurnalist həbs edilir, məmur isə yox. Bu, ayrı seçkilik deyilmi?\n- Gəlin belə deyək də. Bu ikisi zahirən oxşar olsa da, məzmunca fərqli məsələlərdir.\n- Yəni Zaur Həsənovun məsələsi araşdırıldı. Onun ittihamına baxmayaraq, bu, birbaşa Səttar Mehbalıyevlə bağlı deyildi. Onun torpaq məsələsi başqa şey idi, amma günahı Mehbalıyevdə görürdü. Xədicə İsmayıla gəlincə... Həmin jurnalist əlindəki faktlarla hüquq-mühafizə orqanlarına müraciət edib. Hüquq-mühafizə orqanları da əsas taparaq Xədicə İsmayılı müvəqqəti saxlayıblar. Əgər o, sözlə ittiham etsəydi, heç kim heç kəsi saxlamayacaqdı. Lakin burda faktlarla ittiham edir və ona görə də konkret şəxs saxlanılır.\n- Faktdan söz düşmüşkən, hər ay bir neçə nəfər “Koroğlu” körpüsünə çıxaraq özünü öldürəcəyini bəyan edir, bəs niyə heç kim cəzalandırılmır...?\n- Faktdır budur ki, gərək “Koroğlu” körpüsünü o cür tikməyəydilər (gülür). Mən sizinlə razıyam, özüm birinci ixtisas inşaat mühəndisiyəm, hesab edirəm ki, körpünün konstruksiyasında müəyyən qüsurlara yol verilib. Ona görə də belə hallar baş verir.\n- Bəlkə insanların körpüyə çıxmasının qarşısını almaq üçün məmurlar da davranışlarını dəyişməlidirlər?\n- Kim deyir ki, məmurların hamısı yaxşı işləyir, yaxud heç bir problem yoxdur?! Elə olsaydı, biz Marks və Leninin iddia etdiyi kommunizmə çoxdan çatardıq. Real həyatda yaşayırıq, məmurun vicdanlısı da, işinə barmaqarası baxanı da var. Cəmiyyətdə sevilən və birmənalı qəbul edilməyən məmur da var.\n- Marks və Leninin adını çəkdiniz, Ramiz Mehdiyevin Prezident yanında İdarəçilik Akademiyasındakı çıxışı zamanı dediyi “bir sıra məmurlar marksizm-leninizm təfəkküründən kənara çıxa bilmirlər” cümləsi yadıma düşdü. Doğrudan belədir?\n- Hesab edirəm ki, hardasa hörmətli Ramiz müəllimin dediklərini bir daha təsdiqləmiş oluram. Kimin hansı ideologiyaya bağlı olması onun daxili işidir. Ancaq onun vəzifəsinə nə dərəcədə ciddi yanaşdığı artıq ittiham ediləsi və müzakirə olunası mövzudur. Kimlərsə dövləti totalitar struktur kimi başa düşürlərsə, o zaman onlar marksizm-leninizm təfəkküründən kənara çıxmayıblar. Kimlərsə hesab edirsə ki, kabinet iş-üsuluyla cəmiyyəti idarə etmək olar, vətəndaşla münasibət qurmaq olar, o zaman o marksizm-leninizm təfəkküründən kənara çıxa bilmir. Ümumilikdə götürəndə, bizim müstəqilliyimizin bugünü də, gələcəyi də demokratiya ilə, hüquqi dövlətlə sosial, gündəlik problemlərin dövlətin nəzarətində olması ilə möhkəmlənəcək. Ona görə hörmətli Ramiz müəllimin ittihamını tamamilə düzgün hesab edirəm.\n- Ancaq marksizm-leninizm əsasında qurulan sovet Azərbaycanında intihara cəhd indiki qədər olmurdu. Yeni azərbaycanlıların idarə etdiyi məmləkətdə isə hər həftə intihara cəhd xəbəri eşitsək də, heç bir məmur cəzalandırılmır. Əksinə jurnalistlər hədəfə alınır, bunu necə izah edərdiniz?\n- Marksizm-leninizmin idarə etdiyi sovet Azərbaycanında hər gün bu tip hadisələr var idi. Amma azad və demokratik mətbuat olmadığı üçün bunlar işıqlandırılmırdı. Mənim yaşadığım Mingəçevirdə iki qonşum intihar etmişdi, amma hadisə mətbuatda öz əksini tapmamışdı. İntiharların sayı artmayıb, hər 100 nəfərə görə baş verən intihara əsasən Azərbaycanda azalma gedib. Sadəcə, mətbuat azad olduğundan bir çox məsələlər tirajlanır. Eyni hadisəni 10, 20, 100 media orqanından oxuyuruq və belə təsəvvür yaranır ki, ətrafımız kriminal hadisələrlə doludur. Bunun özü bir problemdir. Artıq cəmiyyət kriminal xarakterli, neqativ yüklü məlumatların onları əhatə etməsindən ciddi narahatçılıq keçirir. Pozitiv informasiya azdır, yaradıcı, insanları humanizmə, səmimiyyətə çağıran məlumatlar azdır. Gündəlik gördüyümüz informasiyalar daha çox yol-nəqliyyat hadisəsi, kiminsə intihar cəhdi, arvadını döyməsi və sairədən ibarətdir. Məgər, Azərbaycanın gündəlik həyatında bunlarmı baş verir?\n- Dediyiniz vəziyyəti müdafiə etdiyiniz hakim rejim yaratmayıbmı?\n- Hakim rejim demokratiya və insan hüquqlarını qoruyub saxlayır. Hansındakı bu informasiyalar gündəlik olaraq dolaşır. Bununla belə real vətəndaş işinin, pensiya təminatının, müalicə almaq hüququnun və övladının sağ-salamat hərbi xidmətdən qayıtdığını da bilir.\n- Hərbi xidmətdə dünyasını dəyişənlər də olur...\n- Təəssüf ki, belələri də olur. Biz müharibə şəraitindəyik, ordumuz bir nömrəli sayıqlıq rejimində fəaliyyət göstərir.\n- Siz də, məmurlar da bildirir ki, jurnalistlər peşə fəaliyyətinə görə həbs edilmir. Əgər belədirsə, niyə yalnız tənqidçi jurnalistlər həbs edilir və bu elə aparılan siyasətin nəticəsi deyilmi?\n- Natiq müəllim, 15 ildir ki, sizi tanıyıram. Və siz hakimiyyətin təbliğatçılarından yox, tənqid edənlərdən birisiniz. Amma bununla belə qanunla heç bir probleminiz yoxdur.\n- Sabah məni həbs etsələr, necə olacaq?\n- O zaman sizi birinci mən müdafiə edəcəm. Çünki sizi qanuna hörmət edən insan kimi tanıyıram. Amma gizlində bir probleminiz üzə çıxsa, yanınızda olmayacam. Bu gün hakimiyyəti tənqid edən onlarla, yüzlərlə, minlərlə insan var, seçkilərdə əleyhimizə səs verən milyona qədər insan olur. Bununla belə heç kim onları sıxışdırmaq, həbs etmək, vətəndaşlığını əlindən almaq fikrində deyil. Ancaq hakimiyyəti tənqid edən jurnalist İsmayıllıda insanları iğtişaşa çağırırsa, yaxud şəxsi münasibətlərində kimisə ağır duruma çatdırırsa, ya da qeyri-qanuni işdə həbs edilirsə, hakimiyyət nə etməlidir? Onlar üçün ayrıca bir Cinayət Məcəlləsi yazılmalıdır?\n- Axı İsmayıllı rayonunda heç bir jurnalist vətəndaşları iğtişaşa çağırmamışdı. Bunun əvəzində icra başçısının yaxınları həbs edilmədi. Bu, jurnalistlə məmur övladı arasında ayrı-seçkilik deyilmi?\n- Hesab edirəm ki, kiminsə qohumu, yaxını olduğuna görə həbsin özü qanunsuzdur.\n- Bəli, razıyam. Amma həmin məmur övladları iğtişaşın yaranmasında rol oynamışdılar...\n- Hər halda istintaq getdi və məhkəmə bu məsələyə qiymətini verdi.\n- Siz Azərbaycan məhkəmələrini azad və müstəqil hesab edirsiniz?\n- O zaman Avropa Məhkəməsinə göndərilən şikayətlər bəraət alır?\n- Hamısı yox.\n- Əksəriyyəti olsun.\n- Əksəriyyəti demək olmaz. Mənim əlimdə 7-8 il əvvəl Avropa Məhkəməsinə göndərilən şikayətlər üzrə ölkələrin siyahısı vardı. Birinci yerdə Fransaydı.\n- Axı Fransanın əhalisi 60 milyondan çoxdur...\n- İş ondadır ki, onu Azərbaycan əhalisi ilə müqayisədə götürəndə, yenə də çox idi. İndi biz Fransanı demokratiyanın olmamağında, insan hüquqlarını pozmaqda ittiham etməliyik? Azərbaycanda bir neçə min Norveç vətəndaşı yaşayır və işləyir. Halbuki ən yüksək maaşlar bu ölkədədir. Onda biz Norveçi ittiham edək ki, orda insanlar özlərinə iş tapa bilmirlər? Yəni demokratiya olan yerdə vətəndaşın şikayət etmək, razılaşmamaq, tənqid etmək hüququ var. Buna hörmətlə yanaşmalıyıq.\n- Azərbaycan Avropa Konvensiyasını qəbul edib...\n- Mən sizinlə razıyam. Amma Azərbaycan vətəndaşı kimi mənim də bəzi şeylərlə razılaşmamaq hüququm var. Bu hüququmdan istifadə edib bildirirəm ki, Avropa Məhkəməsi bəzi məsələlərdə siyasi mövqedən çıxış edir.\n“Koroğlu”, körpüsünü, düzgün, tikməyiblər”,


warez script warez forum sanal santral orkide hacklink al musa yıldırım script indir shell indir logsuz shell mavi orkide Script indir PHP Scriptler Ataşehir Kuaförü Ataşehir Erkek Kuaförü Ataşehir kadın kuaförü Adalet.az | Sarkisyanların yerini dəyişəndə…. Adalet.az | Sarkisyanların yerini dəyişəndə…. Adalet.az | Ədalət -\nSarkisyanların yerini dəyişəndə….\nNəzakət Məmmədova: “Ermənilər çoxdan bizə ayaq uydurmağa çalışırlar”\n8517 | 2018-03-05 16:52\nErmənistanda yeni prezident seçilib. Əslində yeni deyil. Sarkisyanın biri gedib yerinə başqa Sarkisyan gəlib. Uzun sözün qısası növbəti Sarkisyanla Dağlıq Qarabağ münaqişəsinin həllinin nə qədər yaxın və ya uzaq olacağı sual altındadır. Əsas məsələ odur ki, yeni president Serjikdən fərqli olaraq beynəlxalq qurumlarda Ermənistanı təmsil edib və uzun müddət diplomat işləyib.\nPolitoloq Nəzakət Məmmədova Ermənistanda president dəyişiminə münasibət bildirib. Qeyd edib ki, Sarkisyanların yerini dəyişsə də Ermənistan siyasətində əsaslı dəyişik gözləmək olmaz: "Baxmayaraq ki, yeni Sarkisyan həm Rusiyada, həm Avropada geniş əlaqələri olan biznesmen, diplomat və keçmiş elm adamıdır. İkinci Sarkisyanı hakimiyyətə gətirən nə oldu? Artıq mənfur xalqın geninə hopmuş və yaşamaq uğrunda mübarizədə əsas prinsipinə çevrilmiş şəraitə uyğun düşünmə qabiliyyəti və hiyləgərlik. Görəndə ki, barbar təfəkkürlü və nimdaş görkəmli Serj Sarkisyan ölkənin imicinə xələl gətirir, ölkə hər sahədə uduza-uduza gedir, kor tutduğundan yapışan kimi o və komandası Qarabağ kartından yapışıb ermənilərin gözünə kül üfürməklə məşğul olurlar, dərhal səlahiyyətləri cüzi olan, amma ölkəni beynəlxalq aləmdə ondan daha yaxsi təmsil edə bilən Armen Sarkisyanı prezident seçdilər.\nOnun geniş əlaqələri, elmi dərəcəsi var, xarici dildə danışır, beynəlxalq diplomatik protokol və nəzakət qaydalarını bilir və s. Yerevan Universitetinin filologiya fakultəsini 8 ilə güc bəla ilə bitirmiş, çilingər, Qarabağda vuruşan quldurbaşı Serjdən fərqli olaraq Armen Yerevanda şəhər mühitində böyümüş, akademik fəaliyyəti olan adamdır. Onlar özlərinə görüntü üçün belə prezident seçməklə sivil dövlət imicini qazanmaq, rusiyapərəst Serj Sarkisyana balans yaradan Avropa təfəkkürlü prezidenti olan demokratiyaya meylli dövlət imici formalaşdırmaq qərarına gəldilər. Baxmayaraq ki, yeni prezident etiraf edib ki, o, sovet dövrünün yetirməsidir və sovet adamıdır. Gələk bizlərə. Ermənistanın bu taktikasının qarşısında biz nə etməliyik?! İsrailin hərbi doktrinası da əsas prinsip budur: İsrail dövlətinin hərbi gücü ən pis halda ərəb ölkələrinin birlikdə götürülmüş gücünə bərabər olmalı, ən yaxşı halda onları üstələməlidir. Azərbaycanın taktikası da minimum düşmən ölkənin taktikası səviyyəsində olmalı, idelada isə onu qat-qat üstələməlidir”.\nErmənistanı dünyada biabırçılıqdan qurtarmaq üçün…\nPolitoloq onu da bildirib ki, qələbə istəyiriksə yolun yarısında dayanmaq olmaz: "Biz erməniləri 1993-cü ildən bəri - Ümummili Liderimizin hakimiyyətə gəlməsindən bu tərəfə olan dövrdə üstələmişik. 25 ildir ki, irəlidəyik. Həmin dövrdən bəri Ermənistanın 4 prezidenti olub - Ter Petrosyan, Koçaryan və Sarkisyanlar. Lakin bu prezidentlər Miatsumun nəticəsindən doğan status kvonu birtəhər saxlasalar da, onlar Ermənistan və Spryük - diaspora erməniləri arasında təfriqəni aradan qaldıra bilmədilər. Əksinə, daha da dərinləşdirdilər. Xüsusilə, diaspora Rusiyanın təyin etdiyi prezidentləri qəbul etmir. Ter Petrosyanı isə Ermənistanda qəbul etmirdilər, çünki o, diaspora - Livandan gəlmə erməni idi. Koçaryanı və Serj Sarkisyanı da nə Ermənistan əhalisi, nə diaspora qəbul etmirdilər. Daha doğrusu yad ünsür kimi qəbul edirdilər. Çunki Qarabağ ermənisi idilər və hətta Koçaryan erməni yox, alban əsilli olduğunu demişdi. Diaspora onları plebey kimi qəbul ediblər. Nəhayət, Azərbaycanın nəinki musiqisini, dilindəki sözləri, mətbəxini, eləcə də hər nə qədər etiraf etməsələr də siyasi mədəniyyətini və taktikasını mənimsəyən, bir sözlə Azərbaycanın nimdaş ayaqqabılarını geyinib yerişini yeriməyə çalışan ermənilər öz hazırkı vəziyyətlərini Azərbaycanla müqayisə edərək və geeidə qaldıqlarını görərək yığışıb tədbir töküb belə qərara gəlmişlər ki, Ermənistanı dünyada biabırçılıqdan qurtarmaq üçün formal da olsa Avropada əlaqələri olan bir prezidentə ehtiyacı var. Bu rola isə artıq taxtına köhnə prezident Serj Sarkisyanın kölgəsi düşən Armen Sarkisyanı məqsədəuyğun bilmişlər”.\nTəzad ondadır ki…\nN.Məmmədova onu da bildirib ki, Azərbaycanın hazırkı prezidentinin yenidən seçilərək qarşıdakı 7 ildə regionun lider dövlətinə başçılıq etmək şansının yüksək olduğunu düşünən ermənilər çoxdan bizə ayaq uydurmağa çalışırlar: "Azərbaycanın Britaniya ilə "Əsrin müqaviləsi" çərçivəsində enerji əməkdaşlığından irəli gələn ölkəmizə siyasi dəstəyinin artdığını, İngiltərədə dövlət içində dövlət olan BP-nin siyasi məsələlərdə də Azərbaycanın lobbiçiliyini yürütdüyünü görərək ermənilər Amulsar qızıl mədənlərində Britaniya kral ailəsinə də pay ayırmağa tələsdilər. Azəri, Çıraq, Günəşlidəki "qara qızıl"a Amulsardakı sarı qızılla cavab verməyə çalışaraq, Azərbaycanla bəhsə girərək Xəzər kürüsünə alternativ olmasa da, Göyçə gölü yaxınlığında və işğal olunmuş ərazilərimizdə Matagis vətəgələri yaradıb qara kürü istehsalına çalışdılar. Hətta bunun üçün isveçrəli saatsaz milyarder Sermakeşi də bu işə sərmayə yatırmağa təşviq etdilər. Lakin nəyə əl atdılarsa, atsınlar Azərbaycan öndədir. Biz Bakı-Qars sürət qatarına minib Çindən vurub Londondan çıxacağımız halda, onlar Rusiyaya belə çata bilmirlər, Gürcüstsnla sərhəddə Yuxarı Lars yolunda ilişib qalıblar. Naxçıvanın blokadasına, Qarabağın işğalına qarşılıq olaraq Ermənistan özlərinin dediyi kimi minillik yolların üstündə oturub həsədlə ətrafa boylanan kor bayquş kimi Bakı-Tbilisi-Qars qatarının dalınca baxmağa məcbur olublar. Çünki İlham Əliyev qətiyyətlə Ermənistanı Qədim İpək Yolunun dəmir magistrallar üzərindəki bərpası- Bakı-Qarsdan çox çox uzaqlara atıb. Təzad ondadır ki, Ermənistan Avropa Birliyi ilə tərəfdaşlıq sazişi bağlayıb, amma Avrasiyanın ən mühüm layihəsindən kənarda qalıb. Avropanin qapısını döyəndə Avropa Birliyi ona münaqişələrin ancaq ərazi bütövlüyü çərçivəsində həllinin mümkünlüyünü göstərən Bəyanatı onun üzünə çırpıb. Bunu Azərbaycan diplomatiyası bir liderin-dünyanın superdövlətinin nüfuzlu diplomatiya məktəbinin yetirməsi olan İlham Əliyevin sayəsində bacarıb. Milyardlarla dollar vəsaitə malik olan, nüfuzlu siyasi dairələrdə - Ağ Ev, Kapitoli, Yelisey sarayı, Kreml, bir sözlə, Şərqdə, Qərbdə, hər yerdə geniş əlaqələri olan erməni lobbisini və onlarla yaxın əlaqələri olan güc mərkəzlərini qarşısına alaraq bunu bacarıb. Dünya siyasətinin ən mürəkkəb istiqaməti enerji əməkdaşlığıdır. Dünyadakı bütün münaqişələrdə bunun təsirini görürük.\nGəminin kapitanını dəyişməzlər\nAzərbaycan isə taleyin hökmü ilə müasir dünyada ən həssas xüsusiyyətləri özündə birləşdirir - enerji ölkəsi, müsəlman ölkəsi, kommunist formasiyasından çıxan ölkə, münaqişə tərəfi olan ölkə, türk və şiə mədəniyyətinin olduğu ölkə və s. Şimalı Rusiya, cənubu İran, bir tərəfi Mərkəzi Asiya çölləri olan, ərazisindən beynəlxalq magistrallar keçən ölkə. Sanki ətrafına bakir çəlləyi düzülüb və bir fitil kifayətdir ki, bu çəlləklər alovlana və bizə sıçraya. Sanki ölkə təlatümlü bir dənizdə yırğalanan gəmidir. Bir qisim sərnişin isə başqa bir sahilə qaçıb gəmidəkilərə deyir ki, nə durmusunuz, od vurun bu gəmiyə. Ya batarsınız, ya xilas olarsınız. Bizim olduğumuz "Avropa" gəmisindən sizə xilasedici jilet atacaqlar. Amma çalışın o vaxta kimi batmayın, salamat qalın. Ağıllı sərnisinlər nə etməlidir?! Gəmiyə od vurmalı, yoxsa təxribatçılara uymayıb kapitana dəstək olmalıdır?! Halbuki o təxribatçılar özləri siçovul kimi gəmini tərk edib qaçmışlar. Təlatümlü dənizdə, hazırkı mürəkkəb dünya siyasətində yırğalanan gəminin kapitanını dəyişməzlər”.


"Qarabağ"dan daha iki futbolçusuna yeni müqavile - Azadliq Xeber\n“Qarabağ”dan daha iki futbolçusuna yeni müqavile\n“Qarabağ” daha 2 futbolçusu ilə yeni müqavilə imzalamağa hazırlaşır.\nANS PRESS-in məlumatına görə, müdafiəçi Maksim Medvedev və yarımmüdafiəçi Vüqar Nadirov da karyerasını Ağdam klubunda davam etdirəcək.\nHazırda “Qarabağ”da müqavilə müddəti mövsümün sonuna qədər olan cəmi 2 futbolçu var ki, onlar da Maksimlə Vüqardı. Lakin mövsüm başa çatmadan hər 2 oyunçu ilə yeni müqavilənin bağlanması gözlənilir. Artıq rəhbərlik milli üzvləri ilə görüşüb və razılıqlarını da alıb. Çox güman ki, Nadirov 2, Medvedev isə 3 illik müqavilə imzalayacaq.\nQeyd edək ki, 28 yaşlı Vüqar Nadirov 2009-cu ildən, 26 yaşlı Maksim Medvedev isə 2006-cı ildən “Qarabağ”ın formasını geyinir. Hər 2 oyunçu elə Ağdam klubunun yetirməsidir.


3 Mart 2016 09:32\nMartın 29-da toyu olacaq Zöhrə Quliyevanın sözlərinə görə, o, həmişə planlaşdırırdı ki, toyundan əvvəl xınayaxdı mərasimini xüsusi qeyd edəcək. Amma bu günkü iqtisadi vəziyyət, hər yerdə qiymətlərin qalxması gəlinin arzusunu ürəyində qoyub. "Özümə güclə cehiz almışam. Mebellərin, qab-qaşığın və s. digər əşyaların qiyməti çox qalxıb. Hələ şadlıq saraylarının qiymətini demirəm. Ona görə, xınayaxdı mərasimi təşkil etmək təxirə salındı", - deyə Zöhrə Quliyeva bildirdi.\n"Məşhurların xınayaxdı mərasim biznesləri çöküb"\nRəqqasə Fatimə Fətəliyevaya deyir ki, devalvasiyadan sonra xınayaxdı mərasimi ilə bağlı çox az adam müraciət edir. "Amma əvvəllər belə deyildi. Biz də ailəmizi bu bizneslə təmin edirik, həm də bu sahəyə nə qədər pul xərcləmişik. Amma günbəgün vəziyyət pisləşir. Bu gün şadlıq saraylarında vəziyyət gərgindir, o ki qaldı bizdə", - deyə rəqqasə qeyd etdi.\nFatimə Fətəliyeva - rəqqasə\nMüğənni Xatirə İslam isə artıq xına mərasimləri təşkil etmədiyini dedi: "Bu haqda danışmağı sevmirəm. Həm də mənim xınayaxdı mərasimim yoxdur".\nƏməkdar artist Tünzalə Əliyevanın "Şəbu-nər" studiyası var. Həmin studiya bu gün də fəaliyyət göstərir, amma aktrisanın sözlərinə görə, oradan heç bir gəlir əldə etmir: "Məhərrəmlik ayından bu günə kimi xınayaxdı mərasimi ilə bağlı bizə müraciət etməyib. Bu yaxınlarda bir mərasimdə oldum, o da tanış adam idi. Amma ümümilikdə devalvasiyadan bu günə bu biznesdən heç bir gəlir əldə etməmişəm. Amma studiyaya, paltarlara pul xərcləmişəm və onları satmaq fikrim də yoxdur. Amma iş olmadığı üçün həvəsdən də düşmüşəm".\nTünzalə Əliyeva -aktrisa\nMüğənni Xuraman Şuşalı da məsələ ilə bağlı narazılığını bildirdi: "Əvvəllər bir aya 5-6 mərasim sifariş verirdilərsə, yanvar-fevral ayında cəmi 2 sifarişim olub. Amma mənim tədbirimin digərlərindən fərqlidir. Çünki mən özüm tədbir başlayandan sonadək orada iştirak edirəm. Qiymətlər də insanlarla danışıq yolu ilə həll olunur".


CASPIAN ENERGY - Caspian European Club Cavad Qasımovun iştirakı ilə Online Round Table keçirib\nCümə axşamı, 16 İyul 2020 10:41\nAzərbaycan Respublikası Dövlət Gömrük Komitəsinin sədrinin müavini Cavad Qasımovun iştirakı ilə təşkil olunmuş ənənəvi aylıq Online Round Table çərçivəsində COVİD-19 koronavirus pandemiyası dövründə sahibkarların DGK ilə əməkdaşlığına dair sual və təkliflər müzakirə olunub.\nTədbir Azərbaycanın ərazi bütövlüyü uğrunda döyüşlərdə şəhid olanların xatirəsinin bir dəqiqəlik sükutla yad edilməsi ilə başladı.\nÜç saatdan çox davam edən Online Round Table iştirakçılarını salamlayan Azərbaycan Respublikası Dövlət Gömrük Komitəsinin sədr müavini, gömrük xidməti general-mayoru Cavad Qasımov gömrük orqanları ilə "Caspian European Club" arasındakı səmərəli əməkdaşlıqdan bəhs edib, qarşılıqlı işgüzar münasibətlərin beynəlxalq ticarətin inkişafında da mühüm rol oynadığını vurğulayıb.\nPandemiya dövrünün çətinliklərinə baxmayaraq xarici ticarət əməliyyatlarının davamlılığının təmin edilməsi məqsədilə ölkəmizin gömrük orqanlarının bütün zəruri addımları atdığını diqqətə çatdıran Komitə sədrinin müavini, mal və nəqliyyat vasitələrinin asan və sürətli şəkildə təyinat gömrük orqanına çatdırılması ilə yanaşı, koronavirusla mübarizə çərçivəsində təhlükəsizlik tədbirlərinə də xüsusi diqqət yetirildiyini bildirib.\nCavad Qasımov onu da vurğulayıb ki, gömrük orqanları xarici ticarət iştirakçılarını daim dəstəkləyir və son illər gömrük sistemində aparılan islahatlar, tətbiq edilən yeniliklər və innovativ layihələr daha əlverişli biznes mühitinə, gömrük əməliyyatlarının sadə və sürətli şəkildə həyata keçirilməsinə, eləcə də şəffaflığın təmin olunmasına şərait yaradıb. Bu da biznesin inkişafı üçün mühüm amillərdir.\nCavad Qasımov Caspian European Club-un üzv şirkətlərinin rəhbər və nümayəndələrinin suallarını cavablandırıb və təkliflərini dinləyib.\nCaspian European Club-un sədri və baş icraçı direktoru Telman Əliyev Caspian European Club-un üzv şirkətlərinin top-menecerləri adından açıq və səmimi dialoqa görə Cavad Qasımova minnətdarlığını bildirib, eyni zamanda Caspian European Club və Azərbaycan Respublikası Dövlət Gömrük Komitəsi arasında birgə ictimai nəzarət şurasının yaradılması təklifinə görə təşəkkür edib.\nGörüşdə həmçinin Azərbaycan Respublikası Dövlət Gömrük Komitəsinin Gömrük nəzarəti və ticarətin asanlaşdırılması baş idarəsinin rəisi Səməd Qaralov və Azərbaycan Respublikası Kiçik və Orta Biznesin İnkişafı Agentliyinin Bakı Baş Gömrük İdarəsində KOB dostu Sahib Nəcəfov iştirak ediblər.\nOnline Round Table Azərbaycan iqtisadiyyatının müxtəlif sahələrini təmsil edən sahibkarların problem və təkliflərinin müzakirəsi üçün Caspian European Club tərəfindən yaradılıb.\nTelman Əliyevin sözlərinə görə, sıralarında dünyanın 50 ölkəsindən olan 5 mindən artıq şirkət və təşkilatı birləşdirən Caspian European Club 2002-ci ilin iyununda təsis olunub. “Biznes-hökumət” dialoqunun fəal iştirakçısı olan Caspian European Club-un əsas məqsədi Azərbaycanda və Caspian European Club-un fəaliyyət göstərdiyi digər ölkələrdə investisiya və işgüzar mühitin yaxşılaşdırılmasından, B2G, B2B və B2C formatlarında dialoqların stimullaşdırılmasından və onlarda iştirak etməkdən ibarətdir.\nBiznes-netvorkinq üçün beynəlxalq platforma rolunu oynayan Caspian European Club mütəmadi olaraq CEO Brunch, CEO Lunch, Business Tour və s. kimi müxtəlif tədbirlər təşkil edir. Onlayn biznes-treninqlər çərçivəsində yerli və xarici mütəxəssislər tərəfindən vebinar, treninq və seminarlar keçirilir. Caspian European Club-un mənzil-qərargahı Bakıda (Azərbaycan) yerləşir. Caspian European Club-un Gürcüstan və Qazaxıstanda rəsmi nümayəndəliyi, həmçinin dünyanın müxtəlif ölkələrində səlahiyyətli nümayəndələri var\nRead 1496 times\tLast modified on Cümə axşamı, 16 İyul 2020 13:22


ölmək üzrə olan yoldaşını xilas edən meymun sözaltı sözlük\nölmək üzrə olan yoldaşını xilas edən meymun\n1. bu günlərdə hindistanda olub. elektrik vuran meymunu digər meymun ayıltmağa çalışır. axırda da bacarır.\n22.12.2014 14:26, Freethinker\n2. hadisənin üzücü tərəfi odur ki, heyvan münasibətiylə yanaşdığımız meymun həmin o heyvan beyniylə də yoldaşını xilas etməyə çalışarkən ətrafdakı dırnaq arası insanların isə hadisəni videoya çəkməkdən savayı ettikləri heç nə olmur. amma onları da qınamıram. hindistanda insan haqqları qorunmur qalmışdı heyvanlar.\n22.12.2014 17:12, MağdurBaykuş\n3. təsadüfən gördüyüm bir video çıxdı qarşıma və həmin meymun yoldaşını xilas etmək üçün əlindən gələni edir ümidini itirmədən. qarşıdaki insanlara sirkdəymiş kimi hərəsi əlində bir telefon sanki maymun orda oynuyur amk biridə deməzki gedim bir yaralı barmaqa işiyim. və meymun suyun içinə yoldaşını atıb çıxartdıqdan sonra xilas edir aq o vaxt uşaqım olsa belə sevinməzdim evdə bir iki tur atdım evdə yaşasın hayvanların kardeşliyi.\n22.12.2014 20:02, HeathLadger\n4. ətrafdakı götvərənlərin əllərdində androidlə seyr etdikləri mənzərə. şəxsən mən orda olsam nə edərdim bilmirəm düzdü, süni nəfəs verəsi deyilsən ki. ancaq yenə də o insanların elə baxması adama qoyur.\n22.12.2014 20:07, anonim\n5. baxan da diksindiyim videodur. yalnış anlaşılmasın iyrənmənin meymunla yox ətrafındakı insan deyilən məxluqla bağlıdır.\n25.12.2014 16:56, Arya Stark\n6. yaşamaq uğrunda mübarizə adı altında boş-boş danışanlara heyvanların yardımlaşması ilə bağlı bir gözəl örnək daha.\nDünyanın ən ali varlığı olan insandan da görmək istəyərik. Bunu edə bilmirsinizsə ən azından zərər verməyin.\n25.12.2014 20:49, Cobainden


Yarışlar / AFFA Yüksək Qızlar Liqası / Əsasnamə\n2021/2022-ci il mövsümü üçün Azərbaycan Futbol Federasiyaları Assosiasiyası tərəfindən qadınlardan ibarət komandalar arasında keçirilən Azərbaycan çempionatının (Yüksək Qızlar Liqası)\n2.1 AFFA Yüksək Qızlar Liqası aşağıdakı məqsədlər üçün keçirilir:\nTurnirin qalibini müəyyən etmək;\nQadınlar arasında futbolun təbliği və kütləviliyi;\nQadın futbolçuların ustalığının yüksəldilməsi;\nQadın futbolçuların klublarda hazırlanması və milli komandalara cəlb olunması;\nKomandaların mövsümün yekununda tutduqları yerlərin müəyyən edilməsi;\nAFFA Yüksək Qızlar Liqasının keçirilməsini və nəzarəti AFFA həyata keçirir.\nQadınlar Liqasının təşkili şöbəsinin nümayəndəsi oyunlarda AFFA nümayəndəsi qismində iştirak edə bilər.\nAFFA Yüksək Qızlar Liqasında komandalara iştirak hüququnu AFFA verir.\nAFFA Yüksək Qızlar Liqasında bir klub bir ad altında, bir komanda ilə təmsil oluna bilər.\n4.3 AFFA Yüksək Qızlar Liqasında iştirak edəcək komandanın baş məşqçisinin minimum C məşqçilik lisenziyası olmalıdır.\n5. Futbolçuların təvəllüdləri və liqalardakı iştirakı\n5.1 AFFA Yüksək Qızlar Liqasında ən gənc – 2008-ci il təvəllüdlü futbolçular iştirak edə bilər.\n5.2 AFFA U-17 Qızlar Liqasında iştirak edən komandadan 2005/2006-cı il təvəllüdlü cəmi 3 futbolçu, 2007/2008-ci il təvəllüdlü isə yalnız 2 futbolçu AFFA Yüksək Qızlar Liqasında iştirak edə bilər.\n5.3 AFFA U-17 Qızlar Liqasında iştirak etməyən komandada isə 2005/2006-cı il təvəllüdlü limitsiz, 2007/2008-ci il təvəllüdlü isə yalnız 2 futbolçu eyni anda AFFA Yüksək Qızlar Liqasında meydançada ola bilər.\n6. Qeydiyyat qaydaları, transfer, icarə və sifariş məsələləri\n6.1 Qızlar Liqası komandaları 2021-22-ci il mövsümündən etibarən “Futbola Qoşul” onlayn qeydiyyat sistemi vasitəsi ilə oyunçu/məşqçilərini qeydiyyatdan keçirdikdən sonra, komandanı tərtib edir. Yeni tətbiq edilmiş “Lisenziya Kartlarına Bax” funksiyası vasitəsi ilə komandasına baxıb sonra onu yükləyib/çap etməklə oyunun keçirilmə yerinə gətirməlidir. Lisenziya kartları plastik formada olmayacaq. Lisenziya kartları A4 formatda çap edilmiş formada yarış yerinə gətirilməsi birbaşa klub/komandanın məsuliyyəti olacaq. Protokol çap edilmiş A4 lisenziya kartları ilə birgə hakimə təqdim olunmalıdır. Hər hansı neqativ hal və ya şübhə olduqda hakim lisenziyanı və futbolçunu əvvəlcədən “Play Market”dən yüklədiyi “AFFA QR Code Scanner” vasitəsilə yoxlaya bilər. Lisenziya yoxlanılan zaman oyunçu mövsümdə aktivdirsə skan edildikdə telefonun/planşetin ekranında əks olunacaq. Mövcud deyilsə yenə ekranda müvafiq yazı ilə (mövcud deyil və ya digər şəxsin məlumatı/şəkli ilə) əks etdiriləcək. Çap olunmuş A4 lisenziya formasında sənədin yüklənmə tarixi və mənbəyi (Futbola qoşul) göstərilir. Bu yeni funksiyaya liqasından asılı olmayaraq bütün klub/komandaların giriş imkanı olacaq.\n6.2 Hər bir futbolçu eyni zamanda yalnız bir klubda qeydiyyatda ola bilər.\n6.3 Oyunçuların statusu və transferi ilə bağlı olan mübahisələrə AFFA Oyunçuların Statusu və Transferi Komitəsi tərəfindən baxılacaqdır.\n6.4 Hər futbolçu mövsüm ərzində ən çox iki klubda çıxış edə bilər.\n6.5 Futbolçuların mövsüm ərzində əlavə sifarişi və transferləri aşağıda göstərilən qaydalar üzrə həyata keçirilməlidir:\nb) Dövrələrarası fasilədə transferin sayına məhdudiyyət yoxdur. Transfer müddəti Qadınlar Liqasının təşkili şöbəsi tərəfindən əvvəlcədən rəsmi elan olunur. (Liqada çıxış edən bütün komandalar üçün transfer müddəti eynidir).\n6.6 Transfer pəncərəsi dövründə edilən müraciətlərin qərarı cari mövsüm ərzində icra oluna bilər. Transfer pəncərsindən əvvəl və ya sonra edilən məsələlərə bağlı qərar növbəti mövsümə şamil edilir. Yalnız Bakı regionunda 2-ci dövrə bitdikdən sonra 1 həftə ərzində komandalar arasında transfer pəncərəsinə icazə veriləcək.\n6.7 Yüksək Liqada legioner iştirakına icazə verilmir.\n6.8 Bütün təqdim olunan sənədlərə görə klub və baş məşqçi məsuliyyət daşıyır.\n7. Klub və ya komanda tərəfindən təqdim olunmuş futbolçuların saxta sənədləri\n7.1 Mövsüm ərzində aşağıda göstərilən hallar sənədlərin saxtalaşdırılması kimi qəbul olunur:\nElektron formatda təqdim olunan 3x4 ölçüdə fotoşəkil;\nMüqavilə və s.\nb) Bir futbolçunun digər futbolçuya məxsus olan elektron lisenziya ilə oyundan öncə, oyun zamanı, fasilədə oyuna buraxılma cəhdi və ya iştirakı;\nc) Lisenziyasız futbolçunu oyundan öncə, oyun zamanı, fasilədə oyuna buraxılma cəhdi və ya iştirakı;\n7.2 Yuxarıda göstərilən hallar aşkarlanarsa, bu cəzalar İntizam Komitəsi tərəfindən tətbiq oluna bilər:\nç) Məşqçinin məşqçilik lisenziyasının (Pro, A, B, C) ləğvi;\nd) Kluba və ya təmsil etdiyi quruma xəbərdarlıq məktubunun göndərilməsi;\ne) Məşqçinin futbolla bağlı fəaliyyətdən 12 aylıq uzaqlaşdırılması və s.\n8. İştirakçı komandanın öhdəlikləri\n8.1 İştirakçı klublar və ya komandalar bu Əsasnamənin hər bir bəndinə riayət etməlidirlər.\n8.2 İştirakçı klublar və ya komandalar FİFA tərəfindən tərtib olunmuş Fair Play prinsiplərinə riayət etməlidirlər.\n8.3 Klublar və komandalar onları təmsil edən hər hansı bir şəxsin (futbolçular, rəsmi şəxslər, azarkeşlər və s.) davranışına görə məsuliyyət daşıyırlar.\n8.4 Pandemiya dövründə ev sahibi komanda oyunu 6 topla təchiz etməlidir. Pandemiya dövründə oyuna başlamazdan öncə toplar dezinfeksiya edilməlidir.\n8.5 Hər klub və ya komanda əlaqələndirici şəxsi təyin etməlidir və onu tələb olunan qaydada qeydiyyatdan keçirməlidir. Klub anketində əlaqə telefonu, elektron poçtun ünvanı (e-mail) və s. göstərilməlidir.\n8.6 AFFA Yüksək Qızlar Liqasında iştirak edən klub və ya komandalar ölkə xaricinə təlim-məşq toplanışına və ya beynəlxalq turnirlərə gedərsə və bu səfər Liqa təqvimi ilə üst-üstə düşərsə, klub 20 gün əvvəl AFFA-ya yazılı məlumat verməlidir. Milli yığma komandanın təlim-məşq toplanışı ilə Yüksək Qızlar Liqasının təqvim oyunları üst-üstə düşdüyü halda, liqanın oyunları həmin liqada sifariş olunmuş futbolçulardan ən azı 4 nəfəri yığma komandalara ezam olunarsa təxirə salınacaqdır.\n8.7 Pandemiya dövründa oyun başlamadan öncə meydanda hər bir oyun iştirakçısının hərarəti komanda həkimi tərəfindən yoxlanılmalıdır. Komandanın həkimi olmadığı təqdirdə TTY briqadasının həkiminə və ya AFFA nümayəndəsinə müraciət edilməlidir. COVID-19-un simptomları (yüksək hərarət və s.) aşkarlanarsa dərhal aidiyyəti üzrə məlumat verilməlidir.\n8.8 Ev sahibi komanda oyun zamanı stadionda təhlükəsizliyə məsuliyyət daşıyır.\n8.9 Təcili Tibbi Yardım və ya həkim briqadası oyundan əvvəl meydançanın ərazisində olmalıdır (Təcili Tibbi Yardım və ya həkim briqadası olmadan baş hakim oyunu başlaya bilməz).\n8.10 Ev sahibi komanda hakimlər və rəqib komandanı soyunub-geyinmə otağı ilə təmin etməlidir.\nOyun forması ilə bağlı qaydalar\n8.11 AFFA Yüksək Qızlar Liqasının komandalarının formalarının üzərində həmin Liqanın şevronu əks oluna bilər.\n8.12 AFFA Yüksək Qızlar Liqasında iştirak edən yeni komandaların idman geyimləri AFFA tərəfindən verilir. Forma seçimində üstünlük ev sahibi komandaya verilir.\n8.13 Qarşılaşan komandaların forma rəngləri eyni olduqda, protokolda nominal qonaq qismində qeyd olunmuş komanda AFFA tərəfindən təqdim olunmuş oyun gödəkçələrini geyinir.\n8.14 Futbolçunun oyun formasının kürəyində nömrəsi olmalıdır. Nömrə formadan tam seçilməlidir. Futbol corablarının altında qoruyucular (şitki) olmalıdır.\n8.15 İştirakçı klub və ya komanda sponsorun loqosunu futbol maykasının üzərində əks etdirmək istədikdə bu haqda öncədən Qadınlar Liqasının təşkili şöbəsinə məlumat verməlidir.\nAFFA Yüksək Qızlar Liqası 2 regiondan - Paytaxt və Şimal-Qərb regionundan ibarətdir. Yüksək Liqada oyunlar 8 komandanın iştirakı ilə 2 dövrədən ibarət ev-səfər sistemi ilə keçirilir.\nYarışın təqvimi Qadınlar Liqasının təşkili şöbəsi tərəfindən tərtib olunur.\nTur mərhələsində qaliblərin müəyyən olunması aşağıdakı kimidir:\nKomandaların turnir cədvəlində tutduğu yerlər toplanmış xallara görə müəyyən olunur.\nQələbəyə görə 3 (üç) xal, heç-heçəyə görə 1 (bir) xal verilir. Məğlubiyyətə görə isə xal verilmir.\nKomandaların öz aralarında keçirdikləri oyunlarda qazandıqları xallara əsasən;\nKomandaların öz aralarında keçirdikləri oyunlarda vurulmuş və buraxılmış qolların sayına əsasən;\nBütün oyunlarda vurulmuş qolların sayına əsasən;\nKomandaların qələbə saylarına əsasən;\nƏn az qırmızı və sarı vərəqələrə görə toplamış xalların fərqinə əsasən (sarı vərəqə 1 xal, qırmızı vərəqə 3 xal);\n9.5 Yüksək Qızlar Liqasının oyunları həftənin şənbə və bazar günü keçirilir. İstisna hal kimi digər günlər Qadınlar Liqasının təşkili şöbəsinin koordinatoru tərəfindən təyin oluna bilər.\n9.6 Oyunların keçirilmə müddəti yarışın təqvimi ilə müəyyən olunur. Oyunlar ev-səfər sistemi ilə keçirilir.\n10.1 Oyunlar AFFA tərəfindən təsdiq edilmiş meydançalarda keçirilir.\n10.2 Meydanda standartlara uyğun iki qapı olmalıdır.\n10.3 Pandemiya dövründə stadion və paltardəyişmə otaqları ev sahibi komandalar tərəfindən oyunun başlanmasına ən azı 2 saat qalmış dezinfeksiya edilməlidir.\n11.1 Oyun ev sahibi komanda tərəfindən təşkil olunur.\n11.2 Təqvimə uyğun olaraq adı birinci qeyd olunan komanda ev sahibi hesab edilir.\n11.3 Komandalar oyunun başlanmasından 60 dəqiqə öncə oyun keçirilən meydana gəlməlidirlər. Oyun başlayan vaxtda klub və ya komanda meydanda olmazsa aldığı yol xərcinin 50% miqdarında cəzalandırılır. Təyin olunan vaxtdan sonrakı 20 dəqiqə ərzində komanda meydanda olmadığı təqdirdə pul cəzası 100%-ə çatdırılır və oyunun protokolu bağlanılır. (Fors-major hallarına rast gəlinərsə komanda bu haqda təcili Qadınlar Liqasının təşkili şöbəsinə məlumat verməli və Qadınlar Liqasının təşkili şöbəsi bu halları araşdırıb müvafiq qərar verməlidir)\n11.4 Oyunun başlanmasına 75 dəqiqə qalmış oyunun protokoluna nömrələri göstərilməklə futbolçuların adları, soyadları yazmalı və [email protected] elektron poçt adresinə göndərilməlidir. Oyundan öncə futbolçuların lisenziyaları baş hakimə təqdim etməlidir. Oyundan əvvəl lisenziyalar oyunun hakiminə təqdim edilmədiyi halda hakim oyunu başlamamalıdır.\n11.5 Pandemiya dövründə tələb olunan sayda futbolçu ehtiyat skamyada (1 metr sosial məsafə ilə) oturmalarına icazə verilir. Yer olmadığı təqdirdə oyunçular tribunada əyləşməli və ehtiyac olduğu təqdirdə əvəzetmə zamanı meydana daxil olmalıdır.\n11.6 Texniki zonada tütün məmulatları istifadə etmək, həmçinin elektron siqaret çəkmək qadağandır\n11.7 Elektron lisenziyalar komandalar tərəfindən çap olunub hakimə təqdim olunmalıdır.\n12.2 Oyunlar iki hissədən ibarətdir. Hər hissə 45 (qırx beş) dəqiqədir.\n12.3 Hissələrarası fasilə isə 15 (on beş) dəqiqədir.\n13.1 Oyunlarda əvəzetmə oyunun protokolunda adları göstərilmiş futbolçularla həyata keçirilir. Hər komanda oyun zamanı 3 dəfə saxlamaq şərtilə (hissələrarası fasilədə olan əvəzetmə 3 dəfə saxlanmaya daxil deyil) yalnız 5 əvəzetmədən istifadə edə bilər. Oyunun protokoluna 18 (on səkkiz) futbolçunun (11 əsas, 7 ehtiyat) adı və soyadı yazılır. Əvəzetmə zamanı ehtiyat hakim meydanı tərk edən və meydana daxil olan futbolçuların nömrələrini tabloda göstərməlidir.\n13.2 Meydana daxil olmağa hazırlaşan futbolçu ehtiyat hakimə çap olunmuş elektron lisenziya ilə yaxınlaşmalıdır.\n13.3 Oyun ərzində ehtiyat futbolçular isinmə hərəkətləri etmək üçün texniki zonanı tərk edə bilər. Oyunun baş hakimi oyundan öncə isinmə hərəkətləri üçün təyin olunmuş yerləri komandalara göstərir. İsinmə hərəkətlərini 3 futbolçu eyni anda edə bilər.\n13.4 Yalnız ehtiyat futbolçu kimi göstərilən 7 nəfər oyun zamanı meydana daxil ola bilər. Oyun zamanı əvəzlənmiş futbolçu meydana bir daha qayıda bilməz.\n14.1 Komandanın məşqçisi oyunun başlanmasına ən azı 60 dəqiqə qalmış elektron qaydada hazırlanmış protokolu (nömrələri göstərilməklə futbolçuların adları və soyadları yazılmalıdır) hakimin elektron poçt ünvanına göndərməlidir. Protokolda hər hansı bir dəyişiklik olduğu halda, oyunun hakiminə oyun başlayana kimi çap olunmuş protokol futbolçuların elektron lisenziyaları ilə birlikdə təqdim edilməlidir. Oyundan əvvəl lisenziyalar oyunun hakiminə təqdim edilmədiyi halda hakim oyunu başlamamalıdır.\n14.2 Protokolda futbolçunun adı, soyadı, təvəllüdü və formasında əks olunmuş nömrəsi göstərilməlidir. Həmçinin oyun zamanı ehtiyat skamyada oturan rəsmi şəxslərin adları, soyadları və vəzifələri yazılmalıdır. Elektron protokolun çap olunmuş forması hər iki komandanın rəsmi şəxsləri tərəfindən imzalanmalıdır.\n14.3 İlk 11-lik kimi protokolda göstərilən futbolçular oyuna başlayır. Digər 7 futbolçu ehtiyat skamyasında əyləşir. Futbolçuların futbol formalarında göstərilən nömrələr, protokoldakı nömrələrlə uyğun gəlməlidir.\n14.4 Hakimlər briqadası oyundan öncə protokolda göstərilən bütün şəxslərin elektron lisenziyalarını yoxlayır. Meydana daxil olmağa hazırlaşan futbolçu hakimə çap olunmuş elektron lisenziya ilə yaxınlaşmalıdır. Yarışda iştirak edən komandanın hər bir üzvü AFFA tərəfindən tərtib olunmuş elektron lisenziyaya malik olmalıdır. Lisenziyada aşağıdakılar əks olunur:\nAFFA ID (Lisenziyanın nömrəsi).\n14.6 Pandemiya dövründə hər iki komanda eyni vaxtda tuneldə olmamalı, bir-birinin yanında durmamalı, oyundan öncə sıra düzülüşünə çıxmamalı, əl sıxmamalı və aidiyyəti komandalara məxsus vımpelləri bir-biri ilə dəyişdirməməlidir.\n15.1 Hər iki komanda tərəfindən imzalanmış oyun protokolu hakimə təqdim olunduqdan sonra futbolçuların adlarının protokolda dəyişilməsi qadağandır. İstisna hallar aşağıdakılardır:\nƏgər ilk 11-likdə göstərilən hər hansı futbolçunun oyundan öncə fiziki durumu ilə bağlı problemi aşkarlanarsa, o zaman 7 ehtiyat futbolçudan biri ilk 11-liyə daxil oluna bilər. Bu halda oyun ərzində komandanın 7 əvəzetmə ehtiyatı öncədən göstərildiyi kimi qüvvədə qalır.\nƏgər oyun protokolunda göstərilən 7 ehtiyat futbolçudan hər hansı birinin fiziki durumu ilə bağlı problem aşkarlanarsa, o zaman protokolda göstərilməyən, lakin elektron lisenziyası olan digər bir futbolçu ilə əvəzlənə bilər.\n16.1 Əgər komanda oyunda iştirak etməkdən imtina edərsə, AFFA-nın İntizam Komitəsi tərəfindən texniki məğlubiyyət verilir. Bu hal 3 dəfə təkrarlanarsa, komanda İntizam Komitəsinin qərarına əsasən turnirdən kənarlaşdırılır.\n16.2 Səbəbindən asılı olmayaraq (Misal: yaş limitinin pozulması; yetər say olmadığı halda; oyuna gəlmədiyi halda və s.) çempionat ərzində 3 texniki məğlubiyyət alan komanda avtomatik turnirdən kənarlaşdırılır.\n16.3 Liqadan hər hansı bir səbəbə görə kənarlaşdırılan komanda növbəti mövsüm liqaya buraxılmır.\n16.4 Əgər oyun başlandıqdan sonra hər hansı bir səbəbə görə dayandırılarsa, Qadınlar Liqasının təşkili şöbəsi klublarla və ya komandalarla razılaşdırdıqdan sonra oyunu başqa tarixə keçirə bilər. Oyun dayandırıldığı vaxtdan və həmin ana qədər olan nəticə ilə davam etdiriləcəkdir.\n17.1 Əgər ev sahibi komanda meydançanın oyuna yararsız vəziyyətdə olduğunu müəyyən edərsə, hakimlər və qonaq komanda səfərə çıxmadan öncə dərhal Qadınlar Liqasının təşkili şöbəsini məlumatlandırmalıdır.\nAFFA meydançanın vəziyyətini yoxlamaq üçün öz nümayəndəsini göndərə bilər;\nAFFA meydançanın vəziyyətini əks etdirən fotoşəkillərin elektron poçt (e-mail) vasitəsilə təqdim olunmasını tələb edə bilər.\n17.2 Bu halda oyunun təxirə salınıb-salınmayacağı ilə bağlı hakimlər qərar verəcək.\n17.3 Əgər baş hakim oyunun keçirilməsi üçün meydançanın yararsız olması ilə bağlı qərar çıxararsa, bu halda 24 saat ərzində Qadınlar Liqasının təşkili şöbəsi komandalarla razılaşdırdıqdan sonra, oyunun yeni keçirilmə tarixini, saatını və yerini təyin edir. Bu qərar son olaraq dəyişilməz qalır.\n17.4 Əgər oyun başlandıqdan sonra hər hansı bir səbəbə görə dayandırılarsa, Qadınlar Liqasının təşkili şöbəsi klublarla və ya komandalarla razılaşdırdıqdan sonra oyunu başqa tarixə keçirə bilər və oyun dayandırıldığı vaxtdan və həmin ana qədər olan nəticə ilə davam etdiriləcəkdir.\n17.5 Aşağıda göstərilən hallarda klub və ya komanda oyunun təxirə salınması ilə bağlı müraciət edə bilər:\nMeydança yararsız vəziyyətdə olduğu halda;\nHəmin liqada sifariş olunmuş futbolçulardan ən azı 4 oyunçu yığma komandalara ezam olunduğu halda.\n18.1 AFFA Yüksək Qızlar Liqasının oyunlarını AFFA-nın Hakimlər Komitəsi tərəfindən təyin edilmiş hakimlər idarə edir və hakimlik FİFA oyun qaydaları əsasında həyata keçirilir. Hakimlər Komitəsi Yüksək Liqanın oyunlarına 3 nəfərdən ibarət hakimlər briqadası təyin edir (1 baş hakim, 2 yan xətt hakimi)\n18.2 Hakimlər briqadası oyunun başlanmasından 60 dəqiqə öncə gəlib, meydançanın oyuna hazırlıq vəziyyətini yoxlamalıdırlar.\n18.3 Hakim oyunun keçirilməsinə cavabdeh olan şəxslərdən tələb etməlidir ki, onlar meydança ilə bağlı olan nöqsanları oyunun başlanmasına kimi həll etsin.\n18.4 Protokollar oyun bitdikdən sonra növbəti günü saat 11:00 qədər AFFA-nın Qadınlar Liqasının təşkili şöbəsinin koordinatoruna elektron poçt vasitəsilə göndərilməlidir.\n18.5 Baş hakim oyunun protokoluna adı daxil edilmiş futbolçuların sənədlərini mütləq yoxlamalıdır. Oyuna sifariş edilmiş futbolçuların və iştirakçıların çap olunmuş elektron lisenziyaları zərurət olduqda oyunun sonunadək baş hakimdə qala bilər.\n18.6 Komandalar tərəfindən hakimlərin dəyişdirilməsi ilə əlaqədar xahiş qəbul olunmur.\n19.2 Əvvəlki mövsüm ərzində qırmızı vərəqə almış oyunçu cəzasını tam çəkmədiyi halda, bu cəzanın qalan hissəsi (istisna hallardan başqa) cari mövsümə tətbiq olunmur.\nCiddi dava-dalaşa görə verilən cəzalar;\nOyun epizodundan kənarda baş verən xüsusi münaqişələr zamanı verilən cəzalar.\n19.3 Sarı və qırmızı vərəqələrə görə öhdəlik klubun üzərinə düşür (turu buraxmalı olan oyunçu oyunda iştirak edərsə, məsuliyyəti komanda daşıyır.)\n19.4 Oyunçu qırmızı vərəqə alıbsa və oyunçu haqqında İntizam Komitəsində qərar çıxarılmayıbsa, həmin oyunçu növbəti oyunu buraxır.\n19.6 Sarı vərəqələr mərhələdən asılı olmayaraq öz qüvvəsində qalır.\n19.7 Cari mövsüm ərzində mərhələdən asılı olmayaraq dörd sarı vərəqə alan futbolçu növbəti turu buraxmalıdır.\n19.8 Baş tutmayan oyundan sonra İntizam Komitəsi tərəfindən texniki məğlubiyyət alan komandanın həmin oyunu buraxmalı olan futbolçularının cəzaları qüvvədə qalır.\n19.9 Baş tutmayan oyundan sonra İntizam Komitəsi tərəfindən texniki qələbə alan komandanın həmin oyunu buraxmalı olan futbolçuları cəza çəkmiş kimi hesab olunur.\n19.10 Futbolçunun müəyyən liqada aldığı cəza digər liqaya şamil olunmur və yalnız həmin mövsümü əhatə edir.\n20.1 Protest verən baş məşqçi oyundan dərhal sonra bu barədə baş hakimi xəbərdar etməlidir. Protestin verilməsi oyunun protokolunda öz əksini tapmalıdır. Oyunun gedişində ciddi münaqişələr baş verərsə, oyunun baş hakimi, yan xətt hakimləri və ya inspektor AFFA-nın Qadınlar Liqasının təşkili şöbəsinə öz izahatlarını göndərməlidirlər. Protest komandanın baş məşqçisi tərəfindən imzalanmalı, 24 saat ərzində AFFA-nın Qadınlar Liqasının təşkili şöbəsinə çatdırılmalıdır.\n11 metrlik cərimə zərbələrinin təyin olunması;\n11 metrlik cərimə zərbələrinin təyin olunmaması;\nOyundankənar (off-side) vəziyyətin müəyyən edilməsi barədə;\nTopun qapı xəttinin keçib-keçməməsi barədə;\n21.2 Mövsümün sonunda liqanın bombardiri (ən məhsuldar oyunçusu) və ən yaxşı futbolçusu seçilərək dəyərli hədiyyələrlə mükafatlandırılacaq.\n23. Reklam lövhələri və aksiyaları\n23.1 Meydançada tələb olunarsa reklam lövhələri yerləşdirilməlidir.\n24. Stadion və iştirakçı komandaların təminatı\n24.1 Mövsüm ərzində AFFA tərəfindən stadionlar aşağıdakı bəndlər üzrə təmin olunur:\nTop №5 (təsdiq edilmiş sayda);\nQapılar 2 ədəd;\nOyun gödəkçələri (jilet);\n24.2 Mövsüm ərzində müəyyən olunmuş komandalar üçün AFFA tərəfindən aşağıdakılar təmin olunur:\nNəqliyyat xərcləri (təsdiq edilmiş miqdarda);\n25. Cərimələrin tətbiqi\n25.1 AFFA tərəfindən komandalara oyunlar üçün nəqliyyat vasitələri, nəqliyyat xərcləri və komanda məşqçiləri üçün əmək haqqı təyin olunur (Peşəkar futbol klublarının komandaları istisna olmaq şərti ilə). Komandaların oyuna gəlmədiyi, yaş limitinin pozulması, yetərsay olmadığı və bir sıra digər səbəblərdən oyunlar baş tutmadığı təqdirdə nəqliyyat xərcləri və ya əmək haqqından cərimə tutulması tətbiq olunacaq. Cərimələrin tətbiqi aşağıdakı kimidir:\nSəbəbindən asılı olmayaraq (yaş limitinin pozulması; yetər say olmadığı halda; oyuna gəlmədiyi halda və s.) texniki məğlubiyyət alan komanda məşqçiyə təyin olunan aylıq əmək haqqının (əmək haqqı olmadığı təqdirdə nəqliyyat xərcindən tutulacaq) 50% miqdarında cəzalandırılır. Bu hal yenidən təkrarlanarsa, cərimə 100% miqdarında tətbiq olunur;\nOyuna gecikmə halı baş verərsə, (təyin olunan vaxtdan sonrakı 20 dəqiqə ərzində komanda meydanda olmadığı təqdirdə və ya ev sahibi komanda oyunun vaxtında başlanmasına şərait yarada bilməzsə: təcili tibbi yardımla təmin etməməsi səbəbilə və s.) komanda nəqliyyat xərcinin (nəqliyyat xərci olmayan komandanın məşqçisinin əmək haqqının) 100% miqdarında cəzalandırılır;\nFutbolçunun oyun forması qaydasında olmadığı təqdirdə (formasının kürəyində nömrəsinin olmaması; futbol corablarının altında qoruyucular (şitki) olmaması və s. hallarda) komanda məşqçisinin əmək haqqından (və ya nəzərdə tutulan nəqliyyat xərcindən) ilk halda 30%, bu hal ikinci dəfə təkrarlanarsa 50% tutulacaq. Bu hal 3-cü dəfə təkrarlandığı təqdirdə məşqçinin müqaviləsinə xitam veriləcək və komanda çempionatdan kənarlaşdırılacaq.


Hacı Şahin: “Alban kilsələri Azərbaycan üçün önəm kəsb edir”\n21 noyabr 2020 - 16:57\n30 il ərzində erməni silahlı qüvvələri işğal olunmuş ərazilərimizdəki bütün tarixi, dini, mədəni abidələrimizi yararsız vəziyyətə gətiriblər. Ali Baş Komandanın rəhbərliyi altında işğaldan azad olunmuş ərazilərdə dağıdılmış tarixi abidələrimizin təmiri işlərinə başlanılacaq.\nQədim tarixə malik olan Alban kilsələri də dağıdılmış abidələr sırasına daxildir.\nQafqaz Müsəlmanlar İdarəsinin səlahiyyətli nümayəndəsi Hacı Şahin Həsənli bildirib ki, dini ayrı-seçkilik olmadan bütün abidələr bərpa olunacaq:\n“Ermənilər tərəfindən dağıdılmış bütün abidələr bərpa olunacaq. Prezident İlham Əliyev bu haqqda çıxışında qeyd etdi ki, nə qədər dağıdılmış abidələrimiz varsa, hamısı bərpa olunacaq. Təbii ki, Alban abidələri də Azərbaycana məxsus olduğu üçün onların da bərpası gözlənilir.\nÜmumiyyətlə, biz dini ayrı-seçkilik etmədən bütün işğaldan azad olunmuş ərazilərdə mədəni, tarixi, dini abidələrimizi bərpa edəcəyik. Alban kilsələri də bu abidələr sırasına daxildir. Çünki Alban kilsələri Azərbaycan üçün önəm kəsb edir. Ermənilərin alban kilsələrini özlərinə məxsus kilsə kimi təqdim etmələrinə baxmayaraq, biz Alban mədəniyyətinə məxsus olan dini-mədəni abidələri qoruyacağıq. Dağıntıya məruz qalmış bütün abidələr tədricən bərpa olunacaq.\nBu proses müəyyən qədər zaman aparacaq. Sözsüz ki, birinci siyahıyaalma baş verəcək. Bütün hüquqi prosedurlar həyata keçdikdən sonra təmir işləri başlanılacaq”.\nFidan İlqarqızı Modern.az


Luqansk aeroportuna hücum edildi – Yenicag.Az\nAna Səhifə Xəbərlər Luqansk aeroportuna hücum edildi\nLuqansk aeroportuna hücum edildi\nAydın Cavadlı – İyun 11, 2014 - 12:45\nBu gün səhər saatlarında Luqansk aeroportu yaxınlğında Ukrayna hərbçiləri ilə separatçılar arasında şiddətli döyüş baş verib.\nBu barədə hərbi mənbələrdən məlumat daxil olub.\n“Terrorçular minaatanlar, atıcı silahlar və tank əleyhinə idarəolunan raketlərdən istifadə ediblər. Sonuncu nəyə görəsə, göydə partladı”, – deyə verilən məlumatda bildirilir.\nUkrayna ordusu separatçılara cavab atəşi açıb. Atışma təxminən 15 dəqiqə davam edib. Separatçılar geri çəkiliblər.\nUkrayna hərbçiləri arasında itkilər yoxdur. Separatçıların itkiləri ilə bağlı məlumat dəqiqləşdirilir.


Azərbaycanda ÜDM-un artım tempinin azalması və onun səbəbləri : Center for Economic and Social Development (CESD)\nAzərbaycanda ÜDM-un artım tempinin azalması və onun səbəbləri\nPosted by Administrator on Thursday, July 14, 2011 · Leave a Comment\nXalid Mikayılov: “Ölkənin xarici ticarəti, müsbət saldonun əldə edilməsi yaxın zamanlarda problemlə üzləşə bilər”\n2011-ci ilin birinci yarısında ölkədə Ümumi Daxili Məhsul 0,9 faiz artıb. Lakin bu göstərici əvvəlki dövrlə müqayisədə az olub. Ümumiyyətlə son üç ildə Azərbaycanda ÜDM-un artım tempinin aşağı düşməsi müşahidə edilməkdədir. Dövlət Statistika Komitəsinin məlumatlarına görə 2008-ci ildə ÜDM-un artım tempi 10,8%, 2009-cu ildə 9,3%, 2010-cu ildə isə 5% təşkil edib.BVF-nun proqnozlarına əsasən növbəti 3 ildə də Azərbaycanda iqtisadi artım sürəti zəifləyəcək. (World Economic Outlook, Aprel, 2011) Belə ki, 2011-ci ildə ÜDM 2,8%, 2012-ci ildə isə 2,5%, -dən çox artmayacaq. Hansıki bu artım tempi 2010-cu ildəki 5%-lik və 2009-cu ildəki 9,3%-lik artım tempi ilə müqayisədə çox aşağı göstəricidir.\nİqtisadi və Sosial İnkişaf Mərkəzinin (İSİM) eksperti Xalid Mikayılov 2011-2012-ci illər üzrə adambaşına düşən ÜDM-un müvafiq olaraq 1,7% və 1,4% təşkil edəcəyini bildirir: “Azərbaycan iqtisadi artım tempinə görə MDB dövlətləri arasında ən aşağı göstəriciyə malik olacaq. Belə ki, bu dövrdə (2011-2012-ci illər) Rusiyada artım tempinin 4,6%, Qazaxıstanda 5,8%, Türkmənistanda 7,7%, Gürcüstan və Ermənistanda isə müvafiq olaraq 5,1% və 4,4 % olacağı proqnozlaşdırılır. MDB üzrə orta artım tempi isə 5% proqnozlaşdırılır”.\nEkspertin sözlərinə görə, Dünya Bankının Azərbaycanla bağlı göstəricilərində 2011-2012-ci illər üzrə bu rəqəm 3,9 faiz göstərilib: “Azərbaycanda ÜDM-un artım tempinin aşağı düşməsi bir neçə amillə izah oluna bilər. Neft hasilatı daha əvvəlki templərlə artmır. Bu ilin yanvar-may ayları ərzində Azərbaycan neft hasilatı azalıb, qaz hasilatı isə artıb. Dövlət Statistika Komitəsinin məlumatına görə, 2011-ci ilin ilk 5 ayında ölkədə 20 milyon ton neft, 10,7 milyard kubmetr qaz hasil olunub. Ötən ilin eyni dövrü ilə müqayisədə neft hasilatı 5,2% azalıb, qaz hasilatı isə 48,6% artıb. 2010-cu ildə ÜDM-un strukturunda neft sektorunun payı 55,6%, qeyri-neft sektorunun payı isə 44,4% təşkil edib. Həmçinin neft sektorunun artım tempi 1,8% təşkil etdiyi halda, qeyri-neft sektorunun artım sürəti 7,9% olub”.\nİqtisadçı qarşıdakı illərdə də hasilatda azalmaların gözlənildiyini deyir: “.2013-cü ildən başlayaraq neft hasilatında kəskin azalmalar baş verəcək. Hətta 2016-cı ildə neft hasilatı illik olaraq 200 milyon barrelədək azalacaq. Bu onu göstərir ki, ölkənin xarici ticarəti, xüsusilə xarici ticarətdə müsbət saldonun əldə edilməsi çox yaxın zamanlarda problemlə üzləşə bilər”.\nÜDM-un strukturunda sənayenin payının 52,6 %, xidmət sektorunun isə 27,4 % təşkil etdiyini vurğulayan ekspertin sözlərinə görə,ümumi daxili məhsulun əsas hissəsini təşkil edən sənayenin tərkibində mədənçıxarma sənayesinin payı 45,6%-ə çatır:” Bu da əsasən neft və qaz hasilatından ibarətdir. Emal sənayesinin payı 5,4%-dir ki, onunda 2,6%-ni neft məhsullarının istehsalı təşkil edir. Rəqəmlərdən göründüyü kimi Azərbaycan iqtisadiyyatının neftdən asılılığı yüksək olaraq qalmaqdadır. Qeyri-neft sektorunun payı ümumi daxili məhsulun təqribən yarısına bərabər olsa da burada əsas paya malik olan xidmət sektoru və tikinti sektoru dolayı yolla neft gəlirlərinin büdcə vasitəsilə dövlət investisiyalarına yönəldilməsi hesabına artmaqdadır”.\nX.Mikayılov gələcəkdə ÜDM-un neftdən asılı olmadan stabil inkişaf tempinə malik olması üçün ixraca yönəlik, real sektorun inkişafını təmin edən addımların atılmasını vacib sayır: “Dayanıqlı və uzunmüddətli artımın təmin edilməsi, rəqabətə davamlı məhsulların istehsalı və yeni texnologiyaların tətbiqi vacibdir. Rəqabətə davamlı məhsul istehsalı üçün iqtisadiyyata həm daxili, həm də xarici investisiyaların cəlb edilməsi lazımdır. Daxili investisiyaların mənbəyi kimi əsasən əhalinin yığımları çıxış edə bilər. Belə halda yığımların investisiyalara yönəltmək üçün inkişaf etmiş maliyyə vasitəçilərinin və maliyyə bazarlarının olması çox vacibdir.Çünki uzunmüddətli maliyyə alətlərinin tətbiqi hələ də məhduddur. Dövlət və korporativ borc qiymətli kağılarının həcmi kiçik və qeyri-likviddir. Maliyyə vasitəçiliyi yalnız kommersiya bankları tərəfindən həyata keçirilir, bu da yığımların böyük həcmlərdə investisiyalara yönəldilməsinin qarşısını alır. Maliyyə bazarları eyni zamanda xarici investorların ölkə iqtisadiyyatına sərmayə qoymasını sürətləndirən amillərdən biridir. Belə ki, maliyyə bazarları vasitəsilə ölkəyə həm də dolayı investisiyalar axa bilər ki, bu da öz növbəsində investisiyalar üçün sərbəst vəasitlərin həcmini artıra bilər. Hazırda əhalidən cəlb olunmuş yığımların ÜDM-a nisbəti 5%-dən çox deyil ki, bunu da optimal göstərici hesab etmək olmaz”.\n“Bu gün özəl sektor əsasən yüksək faizli bank kreditlərindən asılı vəziyyətdədir”-deyən mütəxəssis bildirir ki, Azərbaycan maliyyə bazarının inkişafına nail olunarsa, bu, özəl sektorun daha asan və tez maliyyə mənbələri əldə etməsinə kömək edər: “Həmçinin istehsalda və xidmət sektorunda yeni texnologiyaların tətbiqi məhsulun maya dəyərinin aşağı düşməsinə gətirib çıxarar.


Böyümək istəyən kukla...\nTarix: 2022-01-03 19:10:00\nTamaşaçıların romantik pyeslərə öyrəşdiyi bir vaxtda o, realist pyeslər yazmışdı. Bütün pyeslərində fərdiliyin vacibliyini və hər kəsin həyatın bir nöqtəsində cəmiyyətə qarşı üsyan qaldırması lazım olduğunu vurğulamışdı. Henrik İbsen əsərlərində qadınların cəmiyyətdəki yeri probleminə toxunan yazıçıların bayraqdarlarından idi. Bu məqalədə H.İbsenin həmin mövzuda yazdığı əsərlərin ən məşhuru olan "Kuklalar evi" pyesi haqqında danışmaq istəyirəm.\n“Kuklalar evi” pyesi ilk dəfə 1879-cu ilin dekabr ayında Kopenhagendə, Danimarka Kral Teatrında tamaşaya qoyulmuş, elə həmin ayda da nəşr olunmuşdur. Onu da qeyd etmək lazımdır ki, üç pərdədən ibarət pyes dünyanın ən çox səhnəyə qoyulmuş əsərlərindən biridir. Pyes mövzusuna, aktuallaşdırdığı ideyalara görə yazıldığı dövrdə müqavimətlə qarşılanaraq, kəskin tənqid edilmişdir. Bunun səbəbini isə belə izah etmək olar: ilk dəfə idi, bir bədii əsərdə qadın uşaqlarını, həyat yoldaşını, özünü tanımaq üçün, hətta deyərdim ki, “kukla olmaqdan” qurtulmaq üçün evini tərk edir.\nBəs, pyesin əsas qəhrəmanı Nora niyə özünü “kukla” kimi görürdü? Əsəri oxuyarkən məni ən çox maraqlandırlan suallardan biri də bu idi. Pyes başladığı andan etibarən Noranını hərəkətlərini izlədikdə, sanki qarşımda kiçik bir qız uşağı var idi. Öz şıltaqlığından əl çəkə bilməyən, heç böyüməyən Nora. Bu anda yeni bir sual ortaya çıxır. Nora nəyə görə şıltaq qız uşağı təəssüratını oyadır? Bu sualı cavablandırmaq üçün, ilk növbədə, onu və yaşadığı həyatı tanımaq lazımdır.\nHelmerlər ailəsinin evində Torvald Helmer, Nora, onların üç uşağı, xidmətçi və dayə də daxil olmaqla yeddi nəfər yaşayır. Torvald Helmer vəkildir, sonra isə vəzifəsi qaldırılaraq səhmdar bankın direktoru təyin olunmuşdur. Pyesin başlanğıcından hiss olunur ki, Torvaldın vəzifəsi yüksələnə qədər ailənin maddi durumu ağır olub. Vəzifəsi yüksələndən sonra müəyyən qədər rahatlayan ailənin xanımı Nora, Torvaldın fikrincə, israfçılıq edir. Əhvalat yeni il ərəfəsində yaşandığı üçün evə bayram bazarlığı olunur. Hər kəsi düşünən, hər kəsin qayğısına qalan Nora yalnız özü üçün heç nə almır.\nPyesin sonrakı bölümlərində Noranın rəfiqəsi Frü Linne və ailə dostları Həkim Rank onların evinə təşrif buyururlar. Həkim Rank Torvaldın kabinetinə keçir, Nora Frü Linne ilə söhbət edir. Onların arasında baş verən dialoqdan məlum olur ki, Frü Linnenin həyatı heç də asan keçməyib. Valideynlərinin israrı ilə ailə həyatı qurub, bir müddətdən sonra həyat yoldaşı dünyasını dəyişib. Bundan sonra Frü Linne üçün ağır günlər başlayıb, işləyərək təkbaşına ayaq üstdə qalmağa məcbur olub. Hazırda da iş axtarır. Nora ona iş tapmaq üçün Torvaldla danışacağını bildirir. Söhbət əsnasında Nora öz həyatından danışmağa başlayır. Vaxtı ilə çox çətinliklər çəkdiyini bildirir. Təbii ki, ilk növbədə, Frü Linne ona inanmayıb, hər zaman atasının onlara dəstək olduğunu deyir. Nora isə bunları inkar edir və “sirr”inin üstü açılır. Məlum olur ki, Torvald xəstə olarkən Noranın atası onlara maddi yardım göstərməyib. Çünki həmin zamanlar atasının da səhhətində problem var idi. Həmin günlərdə ailənin həkimi Torvaldın sağalmağı üçün İtaliyaya getməli olduqlarını demişdi. Nora da yoldaşını razı salmaq üçün əlindən gələni edirdi. Məlum olur ki, həmin zamanlar Nora pulu bankdan qeyri-qanuni yolla borc alıb və illərlə işləyərək borcunu ödəyib. Son zamanlarda işinin yaxşı getdiyi üçün borcunu təkbaşına ödəyə bilib. Lakin Frü Linnenin fikrincə, onun belə bir məsələni öz həyat yoldaşından gizləməyi doğru hərəkət deyil.\nTorvald öz kabinetində Həkim Rankla oturduğu zaman bankda işləyən məmur Kroqstad gəlir. Onu görən Nora təşvişə düşür. Daha sonra Həkim Rank otaqdan çıxır Kroqstad içəri daxil olur. Onlar otaqdan çıxanda Nora öz rəfiqəsi üçün bankda iş olub-olmadığını Torvaldan soruşur. Cavabında isə Torvald elə təzəcə iş yerinin boşaldığını deyir. Artıq bəlli olur ki, Torvald Kroqstadı işdən çıxarıb. Bəs, bunun səbəbi nə idi? Torvald nəyə görə Kroqstadı işdən çıxarmışdı? Təbii ki, pyesin sonrakı bölümlərində bunun səbəbi müəyyən qədər də olsa açılır.\nTorvald, Frü Linne, Həkim Rank evdən çıxırlar, Nora tək qalır. Bir az sonra dayə uşaqları gətirir. Nora uşaqlarla oynayaraq onlarla vaxt keçirir. Bu səhnədə Noranın uşaqlarına qarşı sevgisinin şahidi oluruq. Bununla yanaşı, onun içindəki balaca qızı yenidən görürük. O, sanki yetkin qadın deyil, balaca qız uşağı kimi öz uşaqları ilə oynayaraq əylənir. Təbi ki, bu əyləncə yarımçıq qalır. Kroqstad gizli şəkildə otağa daxil olur. Ona görə Nora uşaqları dayə ilə barəbər digər otağa göndərir. Kroqstad, Torvaldın onu işdən çıxarmaq istədiyini deyir və Noradan xahiş edir ki, həyat yoldaşını bu fikirdən daşındırsın. Lakin Nora bu xahişi rədd edir. Bunu eşidən Kroqstad isə onu təhdid edərək bildirir ki, İtaliyaya getməkdən ötrü bankdan qeyri-qanuni, saxta sənədlə aldığı borcu üzə çıxaracaq. O bilir ki, Nora bankdan pulu atasının imzası ilə alıb. Çünki həmin zaman Torvald çox xəstə idi və təcili İtaliyaya getməsi lazım idi. Lakin, onların imkanı yox idi. Bununla yanaşı, həmin vaxtlar Noranın atası da xəstə idi və bu xəstəliyə qarşı mübarizə apara bilməyərək həyatını itirmişdi. Həmin an başqa çarəsinin qalmadığını düşünən Nora atasının imzasını təqlid edərək bankdan borc almışdı.\nƏvvəlcə Nora bu hərəkətlərinin mahiyyətini anlamayaraq özünə haqq qazandırırdı. Yəni, etdiklərinin yanlış olduğunu düşünmürdü. Amma sonra məsələnin ciddiyyətinin fərqinə vardı və qorxmağa başladı. Çünki baş verən bu hadisələrdən Torvaldın xəbəri yox idi. Nora bilirdi ki, həyat yoldaşı baş verənləri öyrənsə, onun üçün yaxşı olmayacaq.\nKroqstad gedir və Torvald evə qayıdır. Nora çalışır ki, həyat yoldaşını Kroqstadı işə qaytarması üçün dilə tutsun. Lakin Torvald imtina edərək, qəti şəkildə cavab verərək deyir: “Kroqstad yalançıdır və dəhşətli cinayət edib. Sənədlərdə saxtakarlığa yol verib”.\nİkinci səhnədə Frü Linne ilə Nora əyləşib rəqs gecəsi üçün paltar yamadıqları vaxt Torvald bankdan qayıdır. Nora yenidən onu razı salmaq üçün yalvarmağa başlayır və deyir: “O, sənin haqqında böhtançı məqalələlər yaza və sənin karyeranı dağıda bilər”. Təbi ki, Torvald onun qorxularına əhəmiyyət vermir. Bu barədə fikrinin qəti olduğunu deyir. Daha sonra səhnəyə ailə dostu Həkim Rank gəlir. Nora ilə aralarındakı dialoqdan məlum olur ki, Həkim Rank xərçəng xəstəliyinin ciddi mərhələsindədir və onun Noraya qarşı gizli məhəbbəti var. Nora eşitdiklərindən çox narahat olur. Həkim Rankı əminliklə və nəzakətli şəkildə rədd edir. İşdən çıxarılan Kroqstad onlara gəlir. Nora isə Həkim Rankdan xahiş edir ki, Torvaldın otağına getsin və onların danışmasına mane olsun. Kroqstad Noraya belə cavab verir: “Narahat olma, qalan borcuna görə daha narahat deyiləm, amma əvəzində Torvaldın karyerasını dağıdacam”. Nora həyat yoldaşını dilə tutmağa çalışdığını desə də, Kroqstad fikrini dəyişmir, saxta sənədlə və onun detalları ilə bağlı yazı yazdığını, yazdıqlarını isə Torvaldın poçt qutusuna atdığnı deyir. Poçt qutusu kilidlidir, açarlarsa Torvaldadır.\nNora düşdüyü çətin vəziyyətdən çıxa bilməyib, başına gələnləri Frü Linnenə danışır. Məlum olur ki, Frü Linne evlənməmişdən öncə Kroqstad ilə görüşüblər və onlar hələ də bir-birilərini sevirlər. Bu səbəbdən də onu dilə tutacağına inanır və Kroqstadın evinə gedir. Torvald poçt qutusunu açmağa gedir, Nora isə ona mane olmağa çalışır. Balaca şıltaq qız uşağı kimi israr edərək onu rəqs gecəsinə aparmağa çalışır. Torvald onun bu hallarını çox sevir və ona yox deyə bilmir. Birlikdə rəqs gecəsinə gedirlər. Həmçinin Həkim Rank da gecədə iştirak edir.\nÜçünçü pərdədə isə Kristina (Frü Linne) və Kroqstadın söhbəti baş tutur. Onların arasındakı dialoq əsnasında Kristina başına gələnləri, daha doğrusu, evlənməsinin səbəbini açıqlayır. Bildirir ki, xəstə anasına və kiçik qardaşlarına baxmaq imkanı olmadığından, həmçinin Kroqstadın ailə həyatı qurmaq fikri olmadığından ərə getmək məcburiyyətində qalıb. Artıq həyat yoldaşı dünyasını dəyişib və yenidən Kroqstandın sevgisini geri qaytarmaq istəyir.\nFrü Linne Kroqstadı dilə tutur ki, Torvalda göndərdiyi məktubu geri götürsün. Kroqstad onun dediklərindən təsirlənərək məktubu geri götürməyə razı olur. Amma bir qədər sonra Frü Linne fikrini dəyişir. O düşünür ki, Torvald və Nora həqiqət naminə bu məktub oxunmalı və Torvald həqiqəti öryənməlidir.\nƏslinə qalsa, ilk baxışda Frü Linnenin bu qərarı yanlış qəbul oluna, hətta Noraya xəyanət etdi deyə də düşünülə bilər. Lakin bir anlıq düşünəndə çox doğru qərar olduğu anlaşılır. Mənim fikrimcə, Nora özü bunu açıb deməli idi. Torvald həqiqətləri Noranın özündən öryənməli idi. Lakin Noranın bu sirri açıb demək kimi bir niyyəti olmadığını düşünsək, Frü Linnenin hərəkətinin yanlış olmadığını görərik. Ailənin təməlinin güvən və dürüstlük olduğunu qəbul etməliyik. Bu səbəbdən də, sonu nə olursa olsun, bu hadisə üzə çıxmalı idi. Bəlkə də, Nora özü demiş olsa, hər şey daha fərqli ola bilərdi. Nəyə görə bu ehtimalı da nəzərə almayaq ki?\nİndi isə gələk Torvaldın həqiqəti öyrəndiyi ana və verdiyi reaksiyaya. Rəqsdən sonra Torvald poçt qutusunu yoxlamağa gedir, amma onları izləyən Həkim Rank onu saxlayır. Onlar bir qədər söhbət edirlər. Torvald onun xərçəng xəstəsi olduğunu öyrənir və bu xəbərə üzülür. Həkim Rank onlarla sağollaşıb evinə gedir. Nəhayət, Torvald poçtu açaraq, məktubu oxuyur. Noranı qeyri-səmimi, mənəviyyatsız qadın adlandıraraq, uşaqların tərbiyəsini onun kimi bir qadına etibar etməməli olduğunu bildirir. Təbii ki, bu sözlər Noraya pis təsir edir. Hər şeyi izah etməyə çalışır, amma Torvald onu dinləmir. Torvalda yalvararaq, baş verənlərə görə onu bağışlamasını istəyən Nora bir anda fikrini dəyişir. Yaxşı, buna nə səbəb olur? Bir az keçdikdən sonra daha bir məktub gəlir. Kroqstad Noranın borcu haqqında olan bütün dəlilləri zərfin içinə qoyaraq onlara göndərir. Torvald zərfi oxuduqdan sonra sevinir, dəlilləri dərhal yandırır, həyat yoldaşına bildirir ki, sözlərini geri götürərək onu bağışlayır. Bu sözləri eşidəndə bayaqdan yalvar-yaxar edib bağışlanmasını istəyən Nora həyat yoldaşını tərk etdiyini deyir. Bunu eşidən Torvaldın təəccüb içində verdiyi “Niyə?” sualının cavabında isə Nora: “Çünki sadəcə bezmişəm. Əvvəl atamın, sonra sənin kuklan olmuşam. İndi isə özümü tanımaq istəyirəm.”- deyir. İndi də Torvald yalvarmağa başlayır. Amma onun yalvarışları Noranın fikrini dəyişmir. Torvaldın yanlız özünü, karyerasını düşündüyünü bildirir. Məktubu ilk alanda ad-sanı ləkələnəcək, karyerası dağılacaq deyə bu qədər əsəbləşdiyini iddia edir. Nora səkkiz ildir evli olduqlarına baxmayaraq, bir dəfə də ciddi şəkildə əyləşib söhbət etmədiklərini də deyir. Həmçinin onu da bildirir ki, atasının evində olanda atası kimi düşünməyə çalışırdı, öz fikirləri olduqda isə deməyə qorxurdu ki, atası onun fikirlərini qəbul etməz. Atasının kukla qızı olduğunu, onun öz kuklaları ilə oynadığı kimi, atasının da onunla oynadığını deyir. Sonra isə gəlib Torvaldın evində də eyni vəziyyətlə qarşılaşıb. Artıq kukla olmaq deyil, özünü tanımaq, həyatı kəşf etmək, hər şeyi özü öyrənmək istəyir. Buna görə də onu tərk edir. Nora açarı və üzüyü verir, Torvaldın halı pisləşir, Nora isə qapını çırparaq evdən çıxır.\nYazının əvvəlində də qeyd etdiyim kimi, ilk dəfə idi ki, bədii əsərdə bir qadın özünü tanımaq, “kukla olmaq”dan qurtulmaq, həyatı özü kəşf edə bilmək, öz düşüncələrini deyə bilmək üçün ailəsini, evini, uşaqlarını, həyat yoldaşını tərk edir. Uşaqlığından bu günə qədər özünü kukla kimi hiss edən, atasının, həyat yoldaşının kuklası olan Nora artıq buna tab gətirə bilmir və nəhayət, bu vəziyyətə son vermək qərarına gəlir. Mən deyərdim ki, bu addım balaca Noranın böyümək yolunda atdığı ilk və ən cəsarətli addım idi.\nƏsərin final səhnəsi Noranın evi tərk etməsi ilə yekunlaşır. Bəs, pyesin davamı necə olardı? Bu barədə heç düşünmüsünüzmü?\nMən düşünmüşəm: Aradan bir neçə il keçir. Özünü, həyatı tanımaq, kəşf etmək üçün yola çıxan Nora artıq buna nail olub. Balaca Nora artıq böyüyüb. O, artıq öz fikirlərini deməkdən qorxmur. Hər mövzuya öz baxış bucağı var. Həyata öz pəncərəsindən baxır. Və bir gün öz keçmişi ilə - Torvaldla qarşılaşır. Bir-birlərini yenidən tanımağa başlayırlar.\nBəs, siz necə, bu pyesi neçə sonlandırardınız? Bu haqda düşünməyə dəyməzmi?\nAzərbaycan Dövlət Mədəniyyət və İncəsənət Universitetində “Çağdaş teatr dövr və sənətlərin sintezi paradiqmasında” mövzusunda tələbə elmi konfransı keçiriləcək. Hər il ənənəvi olaraq Teatr sənəti fakültəsi...\nOxunma sayı: 111376


Ceyhun Osmanlı: Azərbaycan beynəlxalq arenada hücum mövqeyinə keçir - 2012-02-16\nAzərbaycan beynəlxalq arenada müdafiədən hücum mövqeyinə keçir və ölkənin qarşıdakı G-20 sammiti kimi nüfuzlu forumda iştirakı buna parlaq nümunədir. Bu barədə cümə axşamı Trend-ə Azərbaycan Milli Məclisinin deputatı Ceyhun Osmanlı bildirib.\nAzərbaycan fevralın 18-20-də Meksikanın Los-Kabos şəhərində keçiriləcək G20-nin xarici işlər nazirlərinin sammitində ilk dəfə təmsil olunacaq.\n"Əgər Azərbaycanın son 20 ilini təhlil etsək, hər bir dövrün öz xüsusiyyətləri var. Əgər ilk 10 il müstəqilliyin formalaşması dövrü idisə, növbəti 10 il iqtisadi təkan dövrü oldu. Azərbaycan müstəqilliyinin üçüncü onilliyinin ilk illərində biz maraqlı proseslərin şahidi olduq. Belə ki, Azərbaycan beynəlxalq arenada müdafiədən hücum mövqeyinə keçdi", - Osmanlı qeyd edib.\nOnun sözlərinə görə, Azərbaycan qarşısında qlobal məqsədlər qoyur və onlara çatır. Millət vəkili buna parlaq nümünə kimi ölkənin 2012-2013-cü illər üçün BMT TŞ-nin qeyri-daimi üzvü seçilməsini, "Eurovision"da qələbəsini göstərib.\nOsmanlının sözlərinə görə, Azərbaycan regional oyunçudan dünya oyunçusuna çevrilib.\n"Bu gün ölkə Avropa enerji təhklükəsizliyinin təmin edilməsində vacib rol oynayır, transmilli dəhlizlərdə strateji mövqe turur və bir sıra ölkələrin parlamentlərinin Xocalı soyqırımının tanınması haqqında xüsusi qətnamə qəbul etməsi onun göstərcisidir ki, Azərbaycan artıq dünya siyasətində xüsusi yer tutub", - o bildirib.\nDeputat əlavə edib ki, Azərbaycanın qarşıdakı G-20 sammiti kimi nüfuzlu forumda iştirakı ölkənin hazırda tutduğu həmin hücum mövqeyinin parlaq nümunəsidir.\nAzərbaycan G20-yə dəvət olunan on ölkədən biridir.\n2012-ci ildə G20-yə Meksika sədrlik edir.\nG20-yə üzv ölkələrlə yanaşı, iclasa 10 ölkə və bir təşkilat dəvət edilib: Afrika İttifaqı, Əlcəzair, Avstriya, Azərbaycan, Kamboca, Çili, Kolumbiya, Norveç, Sinqapur, İspaniya və BƏƏ.


“Yasdan sonra da toylara keçmək lazımdır…” – Qafqaz Xəbər Agentliyi – qafqaznews.az\nYeni Azərbaycan Partiyası icra katibinin müavini, deputat Siyavuş Novruzov “Media forum” saytının suallarını cavablandırıb.\n– Azərbaycanda yas mərasimlərinin sadə formada keçirilməsinə nail olmaq üçün tədbirlər görülür. Sizcə, bu, doğru addımdır, yoxsa insanların hüquqlarını məhdudlaşdırır?\n– Bizdə yas məclisləri ifrat dərəcədə israfçılıqla keçirilir. Nə “Quran”da, nə digər müqəddəs yazılarda, nə də şəriətdə belə buyurulub. İslamın meydana çıxdığı ərəb ölkələrində də bu cür təmtəraq yoxdur. Digər müsəlman ölkələrində də bu formatda məclis verilmir.\nAzərbaycanda yas mərasimlərinin sadələşdirilməsi yönündə atılan addımlar bəzi iş adamlarının narazılığına səbəb ola bilər, amma ümumilikdə islahatlar bütün xalqın istəyi, arzusu, tələbi idi. Bu islahatlara “Naxçıvan modeli” də deyirlər, çünki ilk dəfə Naxçıvan Muxtar Respublikasında ənənə halını alıb. Naxçıvan Ali Məclisinin sədri öz yaxınının mərasimində sadə ehsan verməklə hamıya nümunə göstərib. Bu nümunəni görən camaat da qərara gəlib ki, o, sadə ehsan süfrəsi verirsə, mən niyə belə etməyim? Beləliklə, ənənə formalaşıb.\n– Sizcə, toyları necə tənzimləmək olar?\n– Dünya təcrübəsi var. Toy və yas mərasimləri ilə bağlı Tacikistan prezidentinin sərəncamı var. Məclisə nə qədər adam çağırıla, ən yüksək məbləğ neçə manat təşkil edə bilər və digər məqamlar müəyyənləşdirilib. Mən Böyük Britaniyada, Şotlandiyada mərasimlərdə iştirak etmişəm. Evlənənlərə hədiyyə almaq üçün xüsusi mağazalar var. Burada 20 funt-sterlinqdən 3 min funt-sterlinqə qədər dəyərdə hədiyyələr qoyulub, qonaq cibinə uyğun hədiyyə seçir, qəbzi evlənənlərə təqdim edirlər.\n– Azərbaycan toylarında menyuların qiymətində də şişirtmələr varmı?\n– Təbii ki, toy mərasimlərində də tənzimlənən qiymətlər qoyulmalıdır. Hər kəs fərqli qaydada qidalanır, biri pəhriz saxlayır, digəri ət yemir. Hər kəsə istəyi ilə təklif edilsə, qiymətlərdə tənzimləmə prosesi gedəcək.\n– Azərbaycanda əslən Naxçıvandan nazirlər, komitə sədrləri, başqa vəzifələri tutan məmurlar var. Onlar yaxınlarının yas məclislərini hansı formada keçirir? Naxçıvandakı sadə yas qaydasına etiraz edən, müxtəlif təamların verildiyi ehsan süfrələri açmaq istəyənlər olurmu?\n– Bakıda yaşayıb işləyənlər də çalışırlar ki, Naxçıvandakı kimi sadə ehsan məclisi versinlər. Bir çox məmurlar buna cəhd edirlər. Amma bəzən ətrafda olan adamların qızışdırması, kənar təsirlər onlara imkan vermir.\n– Bir müddət əvvəl bacınız rəhmətə gedib. Yas mərasimi Naxçıvanda idi. Necə keçirildi yas məclisi?\n– Naxçıvanda maddi durumundan asılı olmayaraq bütün yas mərasimləri eyni formada keçirilir. Bir nüansda da dəyişiklik ola bilməz. Qonşum necə, mən də elə. Süfrəyə artıq nəsə qoyula bilməz. Birincisi, əhali qəbul etmir, ikincisi, insan kimliyindən asılı olmayaraq qoyulmuş ənənəyə uyğunlaşmalıdır.\n– Sizcə, bu məsələlərlə bağlı qanunvericilikdə dəyişikliyə ehtiyac varmı?\n– Hesab edirəm ki, qaydaları ənənə şəklində formalaşdırmalıyıq. Ziyalılar, elm adamları ictimaiyyət qarşısında çıxış etməlidir, şəxsi nümunə göstərməlidir, televiziya, digər media orqanları vasitəsilə təbliğata qoşulmalıdırlar. Camaat yas mərasimlərinin sadə formada keçirilməsinə hazırdır, buna ikiəlli səs verəcək, bunu çoxdan gözləyirlər.\nAzərbaycan Bakı Naxçıvan


Sonsuzluq diaqnozu qoyulan qadın hər kəsi təəccübləndirdi – FOTO -\nSonsuzluq diaqnozu qoyulan qadın hər kəsi təəccübləndirdi – FOTO\nSonsuzluq diaqnozu qoyulan ingiltərəli qadın bir ildə üç uşaq dünyaya gətirib. Əvvəlcə onun qızı doğulub, ardınca isə əkizləri dünyaya gəlib.\nBildirilir ki, həkimlərin hamiləlik şansının az olması ilə bağlı xəbərdarlığını eşidəndə Emmi Qeirns 25 yaşında olub. Həmin vaxtdan etibarən o, karyera qurmaq barədə düşünüb. Lakin indiki həyat yoldaşı ilə qarşılaşdıqdan sonra tibb işçilərinin sözlərinə baxmayaraq, uşaqla bağlı bütün şansını dəyərləndirmək qərarına gəlib.\nHazırda 34 yaşında olan qadın və 32 yaşlı həyat yoldaşı Ceymi bir il müalicə alsalar da, nəticəsiz olur.\n“Bir il sonra biz fasilə vermək qərarına gəldik, içki və şənliklərlə yayı keçirdik. Bundan sonra hamilə olduğumu öyrəndim”, – deyə qadın bildirib.\nNəticədə Emmi qız uşağı dünyaya gətirir, onun adını Harlo qoyurlar. Bundan sonra cütlük yeni uşaqlar üçün bir az vaxt lazım olacağını düşünüblər, ancaq belə deyilmiş: 9 ay sonra qadın hamilə qalır.\nİkinci hamillik ağır keçib. Hətta bir ara həkimlər ananın hamiləliyinin yarımçıq qalacağı təhlükəsi ilə bağlı xəbərdarlıq ediblər.\n“Pandemiyaya görə Ceymini mənimlə həkimə buraxmırdılar. Uşağımı itirdiyimi düşündüyüm vaxt mənə əkiz dünyaya gətirəcəyimi deyəndə isə şoka düşdüm. Mən avtomobildən ağlayaraq çıxdım, ərim isə təsəlli verərək uşaq üçün yenidən cəhd edə biləcəyimizi deyirdi. Mən ona əkizimizin dünyaya gələcəyini deyəndə isə o inanmadı və zarafat etdiyimi düşündü”, – deyə qadın olanları xatırlayıb.\nNoy və Artur dünyaya sağlam gəliblər.\nİndi dostları qadının hekayəsini başqalarına danışır ki, onların da hamilə qala biləcəyinə ümid yaransın. Artıq üç övladı olan cütlük yenə uşaq istəyirlər.\n“İki yaşından kiçik üç uşağınız olanda bu, dəlilikdir. Əladır, amma çox çətin işdir”, – deyə Emma bildirib.\nMənbə: Yahoo News\nQazilərin belə cibinə göz dikən nazirdən daha bir korrupsiya faktı\nBaş nazir vəzifəsinə seçildikdən yeddi saat sonra istefa verdi-SƏBƏB


Yuxuda ciyərlərini çıxardıb qucağına qoymuşdular...\n2021, 18 Sentyabr, şənbə, Bakı vaxtı 09:14\n...Yuxuda ciyərlərini çıxardıb qucağına qoymuşdular. Əlibaba tək gözü ilə ciyərlərə baxır və nə edəcəyini anışdıra bilmirdi...\nYazar Ülviyyə Tahir yeni roman yazıb. "Oxu zalı"nda əsərdən bir parçanı oxucuların ixtiyarına veririk.\n- Dədəmin canıyçın səni elə çox istəyirəm ki. - Elmar Gülgəzi bağrına elə basdı ki, az qala sümükləri şaqqıldadı.\nGülgəz min işvə ilə elə ah-uf edirdi ki, Elmar daha da qızışaraq az qala qızı canavar quzunu parçalayan kimi parçalamaq istəyirdi.\nNəfəsi təngiyə-təngiyə qızı sürükləyib bağın lap qalınlığına apardı...\nGülgəz məktəbdə hamının nəzərini üzərinə çəkə biləcək bir qız olmuşdu.Yupyumru sifəti, çəhrayı yanaqları və qabarıq dodaqları kəndin gənclərini yoldan edəcək qədər cazibədar idi.\nQara uzunsov gözlərini yuvasında hərləyəndə neçəsinin günahına batdığının fərqinə varmadan məktəblə evin arasındakı yolda hər sabah nazlanırdı.\nYuxarı sinifin qızları ilə neçə dəfə saçyoldusuna çıxmışdı. Onlar Gülgəzin belə tez banlamasını çəkə bilmirdilər.\nBəzən məktəbin qarşısına onlardan biri üçün gəlmiş gənc elə ordaca Gülgəzə bənd olub gedirdi. Lakin bu hallar bənd olmadan o yana getmirdi, çünki....\nBu çünkinin pərdə arxasında isə Gülgəzin anası durmuşdu. Ayağı bir balaca deyil, əməlli-başlı sürüşkən bu qadın artıq kənddə ad alıb süfrə salmışdı.\n“Mən Gülgəzi istəyirəm” deyən neçəsinin anası infarkt olub xəstəxanalıq olmuşdu, amma Gülgəzgilin qapısına getməmişdi.\nArtıq onuncu sinifə keçən Gülgəz isə ay parçası kimi işıq saçır və hər kəsin qəlbinə od vuracaq qədər parlayırdı. O, neçəsinin qəlbini fəth etsə də, onun qəlbini sahibi yalnız Elmar ola bildi.\nMəktəbə gəlməyən, damağındakı siqareti danışanda belə salmayan bu səliqəsiz gəncin nəyi Gülgəzə xoş gəlirdi, bunu özü də bilmirdi. Alış-verişləri əcaib oldu.\nGülgəz getdi onun dalınca. Elmar - bu kələ-kötür alagöz oğlan inana bilmədi Gülgəzin bu istəyinə. Əvvəl elə bildi onu dolamaq üçün bu məktubu ona göndəriblər.\nTaygöz Əlibaba irişə-irişə onun üzünə baxaraq:\n- Elə-belə məktub deyil, qırqovuldandır. Sən məni görməlisən. Özü də əməlli-başlı. - dedi.\nElmar özünü itirmiş halda əlini cibinə ataraq bir dənə siqaret çıxardıb ona uzatdı və dedi:\n- Dədəmin canıyçın sabahdan özümə qıyıb çəkmirdim. Amma bu məktub Gülgəzdən olmasa, səni yerin dibindən də olsa, tapıb o biri gözünü də mən tökəcəm.\nƏlibaba əlini qeyri-ixtiyari boş kalafa kimi duran sol gözünə apardı və özünü o yerə qoymayaraq siqareti cəld alıb cibinə qoydu.\nSakitcə oradan uzaqlaşaraq yenə məktəbin həyətinə ağ bantları ilə kəpənək kimi səpələnmiş qızlara baxıb köksünü ötürdü.\nCəmi beş yaşı var idi gözü töküləndə. Anası zibili evin küncünə topalayıb səhər erkəndən ortalıqdan yox olmuşdu.\nOnda Əlibaba dünyanın gərdişindən elə baş çıxarmırdı. Atasının - Əlinin heç ayıq vaxtı olmazdı, anası isə bir çətən külfəti saxlamaq üçün özünü oda-közə vurardu.\nOnda hələ anası Kardinal Elmira olmamışdı.Onda hələ anası çuğulçuluqda ad çıxartmamışdı.\nƏlibaba o parlaq şeyi zibilin içində tapanda onu qırmaq keçdi könlündən.\nƏlindəkinin elektrik lampası olduğunu gözünün içini təmizləyən həkimdən öyrəndi. Bir neçə ay dəniz quldurları kimi bir gözü sarıqlı gəzdi.\nSonra atası insafa gəldi. Onu Bakıya həkimə apardı. Oradakı həkimlər ona süni bir göz qoydular.\nBu gözə tam diqqətlə nəzər salmayınca onu adi gözdən seçmək çətin idi.\nƏlibabanın gözü kənddə dastan oldu. Hamı ona baxmağa gəldi.\nAydan adam gəlsəydi kənddə bu qədər maraq doğurmazdı. Əlibala bu gözlə o qədər avtovağzallar gəzdi, o qədər pul qazandı ki, bu da yalnız onun ağlına gələ bilərdi.\nBütün ətrafdakılara “Yığılın! Gözümü çıxaracam”- deyə elan verər və toplaşanların hamısından pul toplayandan sonra başının arxasına özü bir yumruq ilişdirərək gözünü əvvəldən hazır tutduğu ovcuna salardı.\nInsanların heyrət içində dağılması həmişə ona ləzzət edərdi. Bu məcaraları ta atası onun yaxasından tutub çırpana qədər davam etdi.\nKəndin ortasında başlamış davaları evlərinin doqqazına qədər davam etdi.\nSonra Əli ” Gözündən gəlsin! Sənə göz düzəltdirdim, bir urum-urvatlım olmadı” deyib onun boynunun ardını şapalaqladı.\nƏlibaba da canından bezmiş kimi yenə başının arxasına yumruğunu ilişdirib gözünü ovcuna saldı və qolu gəldikcə vızıldadıb ”Sox gözünə sənin yalançı gözünə möhtac deyiləm”- deyərək aradan çıxmışdı.\nO zamandan daha Əlibabanın gözünü gördüm deyən tapılmamışdı.Əlibaba yaxın bir dostunu itirmiş kimi xeyli xiffət etmişdi. Sonra öyrəşmişdi gözünün boş kalafasına.\nQanı bircə qəşəng qızları görəndə qaralırdı.\nİndi yenə qızları görməmək üçün az qala tək gözünü də qapayıb keçdi məktəbin həyətindən.\nElmar isə dərsə belə girmədən kəsmə yolla məktəbin bağından keçıb, kanalın ustündəki kolun arxasında oturub məktubu açdı.\nGül ləçəkləri qoyulmuş bu məktubda Gülgəz ondan gecə saat birdə bağlarına gəlməsini istəyirdi.\nElmar bu sətirləri höcəlləyə-höcəlləyə azı on kərə oxudu, oxudu və gözlərinə inanmadı.\nKağızı iylədi, sonra kağızdan gələn ətrin eyni Gülgəzin qoxusu olduğuna heç şübhəsi qalmadı.\nYeganə təsdiqi- gecə Gülgəzi görməyi isə səbrinin içinə basdı. Dərsə yenidən qayıtmağa həvəsi qalmadı. Əlləri ilə dizinə qədər çatan yovşan kollarını yoluşdura-yoluşdura evə tərəf yollandı.\nPayızın gündüz isti, gecə soyuq aran havası belə Elmarı Gülgəzgilə getməkdən yayındıra bilmədi. Gülgəzgil kəndin yuxarı tərəfində olurdular. Onları çiy kərpicdən tikilmiş evlərini gördükdə Elmarın ürəyinə əsməcə düşdü.\nQonşularındakı civzəli Nərgiz istisna olmaqla Elmar nə qız dalınca getmişdi, nə də qız öpmüşdü.\nƏslində bu civzəlini də öpmək elə də ürəyindən deyildi. Axşamdan baxdığı Amerika filmində qızla oğlanın öpüşməsini görüb həvəsə düşmüşdü.\nİndi də Nərgizin islaq sulu dodaqlarını xatırlayanda əti çimçəşdi. Dodaqlarını möhkəm-möhkəm silərək sanki Nərgizin son izlərini də yox etmək istəyirdi.\nTut ağacının arxasında gizlənərək Gülgəzgilin eyvanına baxmağa başladı.\nGülgəzgil hamılıqla yığışıb süfrədə həm çay içir, həm də televizorda “Retro” verlişini izləyirdilər.\nGülgəz evin ikinci qızı idi. Böyük bacı keçən qış fermadakı çobana qoşulub qaçandan sonra ailə ilə əlaqəsi kəsilmişdi.\nIndi Gülgəzin özündən başqa evdə üç bacısı var idi. Gülgəz balacalar yuxuya keçdikcə onları qucağına alır və içəri aparırdı. Onun hər dəfə dizini yerə atıb qızları götürəndə açılan ağ baldırları Elmarı özündən asılı olmadan tut ağacının arxasından çıxarıb açıqda buraxmışdı.\nBu eyvanda heç kəsin diqqəini cəlb etməsə də, pilləkənin dibində yatan qara küçüyün nəzərindən qaçmadı.\nElmar qulağına dəyən mırıltı səsinə belə fikir vermədən ağzının suyu axa-axa Gülgəzə tamaşa edirdi. Mırıltı hürməyə keçdi, Elmar ayılmadı.\nHürmək eyvandakıların diqqətini özünə çəkdi. Elmar duymadı. Qara küçüyün səsinə böyük it gəldi və Elmarın o gecəki görüş xəyyalları suya, özü isə itlərin dişinə düşdü. Güclə canını qurtara bildi.\nElmar gecə evə girəndə hamı yatmışdı. Ehsan yenə “cin var” deyə sayıqlayır, Əkbər isə yorğanı təpəsinə qədər elə çəkmişdi ki, diqqətlə baxmasan onun altında kiminsə yatmasına ianmaq çətin olardı.\nElmar evdəki səssizliyə baxaraq istədi yerinə uzansın, sonra fikrindən vaz keçərək qəfil oranı tərk etdi. Doqqaza çıxaraq ətrafı dinşəməyə başladı.\nGecənin səssizliyini bir bülbül cəh-cəhi və arada gələn mahnı səsi pozurdu. Elmar diqqət kəsiləndə bu mahnını oxuyanın Telman olduğuna əmin oldu.\nTelman qarnı tutana qədər içər, ağlı izn verənə qədər oxuyardı. Həmişə beləydi. Içən kimi nəqəratlarını qarışdıra-qarışdıra olsa da, ruslarsayağı sabah açılana qədər oxuyardı. Onun ayıq vaxtını çətin ki, kimsə xatırlayardı. Elmar iki bir- birinə yad melodiyaların səsi altında yenə Gülgəzgilə yollandı.\nƏlibaba tut ağacının altında qoyulmuş çarpayıda xorhaxor yatırdı. Yuxuda ciyərlərini çıxardıb qucağına qoymuşdular. Əlibaba tək gözü ilə ciyərlərə baxır və nə edəcəyini anışdıra bilmirdi.\nElmar darvazasız, çəpərsiz həyətə daxil olanda seyvanda miçətkəndə yatanları oyatmağın mənasız olduğunu görüb həyəti tərk etmək istəyirdi ki, tut ağacının altından Əlibabanın səsini eşitdi.\nƏlibaba xırıldaya-xırıldaya nə isə sayıqlayırdı.\nElmar yavaşca gəlib onun çarpayısının qırağında oturdu və Əlibabanı yavaşca sirkələməyə başladı. Əlibaba yavaşca gözünü aralayaraq bir kölgənin onun üstünə əyildiyini gördü və sayıqlamasını kəsib gözü bərəlmiş halda Elmara baxdı. Bu bir saniyə davam etdi. Bir saniyə sonra Əlibabanın səsi həyəti başına götürdü:\n- Ciyərimə dəymə - Elmar əli ilə onun ağzını necə sürətlə qapadısa özü də bu hərəkətinə məətəl qaldı. Əlibaba onun əlində çırpınır, Elmar isə dayanmadan onun qulağına “Ay dəli nolub? Mənəm ey Elmar” pıçıldayırdı.\nBu pıçıltını azı yüz dəfə edəndən sonra Əlibaba özünə gəldi və ortalıqda heç bir ciyər məsələsi olmadığını anladı. Amma artıq geç idi. Əli yuxudan oyanıb sərxoş halda söyürdü. Onun əcaib söyüşlərini az keçmədi ki, tüfəng səsi əvəz etdi.\nElmar Əlibabanı orada qoyub qaçmağa üz qoydu. Həyətdə qopan səs-küy sanki Elmarın ardınca düşüb gəlirdi. Kanalın üstünə çatanda nəfəs almaq üçün ayaq saxladı.\nElə bu zaman Əlibabanın da tumanpaça dalınca düşüb gəldiyini gördü. Qarınlarını tutub o qədər güldülər ki, az qala nəfəsləri kəsilirdi. O gecə məcaralar bitməmiş Elmar nəhayət Gülgəzi tut ağacının altında qucaqlaya bildi. Qucağında ilan kimi qıvrılan gözələ necə aldanmışdısa Əlibabanın sabahın ayazında bir ağac o tərəfdə sitiləməsindən belə xəbəri olmadı. Əlibaba isə səhər alacağı siqaretlərin ümidi ilə Elmarın keşıyini çəkirdi.


Bürclər – 1 SENTYABR |\nBürclər – 1 SENTYABR\nQoç – problemlərin həllinə yaradıcı yanaşın. Yaxın ətrafınızdakı insanların sizi dəstəkləməyəcəklərinə hazır olun. Sərt tənqidlər eşidəcəksiniz. İrad və tənqidlərə aqressiv reaksiya nümayiş etdirməyin. Belə davransanız, münaqişə və qarşıdurmalar yarana bilər.\nBuğa – düşünülməmiş addımlar atmayın. Əsas məsələ emosional müvazinətdir. Nikbin və qətiyyətli olsanız, uğur əldə edəcəksiniz. Axşam saatlarında normal istirahət etməyə çalışın.\nƏkizlər – yerinə yetirilməsi ilə bağlı azacıq şübhənizin olduğu öhdəliklərə boyun olmayın. Uzunmüddətli əməkdaşlıqla bağlı anlaşma və sənədlərin imzalanması məsləhət deyil. Texnoloji fəaliyyətlə məşğulsunuzsa, gün uğurlu olacaq.\nXərçəng – hüquq-mühafizə orqanları və əmlak məsələlərini tənzimləyən qurumlardan birinin təmsilçisi ilə ünsiyyətdə olacaqsınız. Münasibətlər gərginləşəcək. Yaxın ətrafınızdakı insanlarla münaqişə etməmək üçün ehtiyatlı və səbrli davranmalısınız. Mənfi emosiyalarınıza nəzarət edin. Axşam saatlarını dostlarla keçirin.\nŞir – məsləhətlərə qulaq asın. Deyilənləri dinləsəniz, peşəkar fəaliyyət müstəvisində irəliləyiş və mövcud problemlərin çözülməsi ilə bağlı həll variantlarını aşkarlaya bilərsiniz. Günün ilk yarısında həddən artıq intensiv zəhmət tələb edən iş olacaq.\nQız – müzakirələrdə opponentlərinizi üstələyə bilərsiniz. Mübahisələrdə aqressivlik etməyin. Alış-verişdə çox pul xərcləməyin. İnsanların gur olduqları yerlərə yollanmayın. Axşam saatlarını dəyər verdiyiniz insanlarla keçirin. Səhhətinizin qeydinə qalın, rasiona fikir verin.\nTərəzi – zərərli vərdişlərdən birindən yaxa qurtarmaq üçün əlverişli zamandır. Pəhrizə başlamaq, qidalanma sistemini nizamlamaq olar. İdmanla məşğul olmağa başlaya bilərsiniz.\nƏqrəb – maliyyə məsələlərinin həlli üçün əlverişlidir. Günün ikinci yarısında isə yaxınlarınızdan birinin sizə iradları olacaq. Emosional davranmayın, təmkinli olun və belədə münaqişəyə yol verməyəcəksiniz. Axşam saatlarına yaxın yorğunluq hiss edəcəksiniz. Sağlamlıqla bağlı kiçik problem istisna deyil.\nOxatan – uğurlu gündür. Planlarınızdan birini sürətlə reallaşdıra bilərsiniz. Qəfil hədiyyə, təklif və ya sifariş istisna deyil. Yeni dostlar tapa bilərsiniz. Yaradıcılıq fəaliyyəti ilə məşğulsunuzsa, kreativ davranın.\nOğlaq – yaxın ətrafınızda olan insanlara təsir edin. Situasiyadan yararlanaraq görüş planlaşdırın, münaqişəni çözməyə, anlaşılmazlığı aradan qaldırmağa çalışın. Axşam saatlarında eqoizmə yer olmamalıdır.\nDolça – karyeranız üçün əlverişli zamandır. Humanitar sahədə fəaliyyət göstərirsinizsə, çoxdankı planlardan birini gerçəkləşdirə bilərsiniz. Özünüzdən bədgüman olmayın. İmprovizə edin, şəraitdən asılı olaraq planlara dəyişikliklər edin.\nBalıqlar – önəmli görüş zamanı sayıq və diqqətli olun. Axşam saatlarında əhvalınız pisləşə bilər. Orqanizminizin qeydinə qalın. Normal istirahət etməyə çalışın. Alış-veriş etmək olar.\n“Biz barmağımızı qanımıza batırıb barışıqlara imza atmışıq”\nPaytaxtın və bir neçə rayonun qaz təchizatında məhdudiyyət olacaq\nMüəllim imtahanında biabırçı nəticə\n“WhatsApp” məlumatlarınız “Facebook”da – ehtiyatlı olun


Ayaqqabısında heroin keçirmək istədi '; // item += '\nİran İslam Respublikasından qayıdan Azərbaycan vətəndaşı Əhmədov Vüsal Əhməd oğlu özünü şübhəli və narahat apardığı üçün Cənub Ərazi Baş Gömrük İdarəsinin Biləsuvar gömrük postunda saxlanılıb.\nDGK Mətbuat və İctimaiyyətlə Əlaqələr İdarəsindən "Ölkə.Az"a verilən xəbərə görə, şifahi sorğu-sual zamanı vətəndaş üzərində və əl yükündə gömrük nəzarətindən gizlədilmiş hər hansı predmetin olmadığını bildirsə də, onun ayaqqabısının hər iki tayında - tərliyinin altında gömrük nəzarətindən gizlədilmiş, cəmi 2 ədəd bükümdə qablaşdırma ilə birgə, ümumi çəkisi 33 qram olan açıq qəhvəyi rəngli narkotik vasitə - heroin aşkarlanıb.\n"Ölkə.Az" Bakı Şəhər Baş Polis İdarəsinin mətbuat xidmətinə istinadən xəbər verir ki, Xəzər Rayon Polis İdarəsi əməkdaşlarının keçirdiyi müvafiq tədbirlərlə ad günü şənliyindən yayılan görüntülərdə əks olunan şəxslər müvafiq polis bölməsinə dəvət olunaraq barələrində inzibati tənbeh tədbiri tətbiq olunub.\nOnların diqqətinə çatdırılıb ki, onların hərəkətləri epidemiya əleyhinə rejimin, sanitariya-gigiyena və karantin qaydalarına ziddir.\nSaxlanılan şəxslər İnzibati Xətalar Məcəlləsinə uyğun olaraq məsuliyyətə cəlb olunublar.\n"Ölkə.Az" report-a istinadən xəbər verir ki, bu barədə tənqidçi Əsəd Cahangir bildirib.


Braziliyalı Danilo Argentina ilə oyunda zədələndiyi üçün meydanı ağlayaraq tərk edib - AZƏRTAC – Azərbaycan Dövlət İnformasiya Agentliyi\nBraziliyalı Danilo Argentina ilə oyunda zədələndiyi üçün meydanı ağlayaraq tərk edib\nBakı, 17 oktyabr, Nicat Məmmədov, AZƏRTAC\nİngiltərənin “Mançester Siti” klubunun braziliyalı müdafiəçisi Danilo ötən gün ölkəsinin milli komandasının Argentina yığması ilə keçirdiyi yoldaşlıq görüşündə zədələnməsi ilə əlaqədar əvəzlənərkən meydanı ağlayaraq tərk edib.\nAZƏRTAC xəbər verir ki, futbolçu 53-cü dəqiqədə Fabinyo ilə əvəzlənib. Onun meydanı tərk etməsinə baxmayaraq, oyun “pentakampeonlar”ın minimal hesabla qələbəsi ilə başa çatıb - 1:0. Matçda yeganə qolu oyunun əsas vaxtına əlavə olunmuş üçüncü dəqiqədə Miranda vurub. Bu qol İtaliyanın “İnter” klubunun müdafiəçisinin milli komandanın heyətində üçüncü qolu olub.\nQeyd edək ki, Braziliya və Argentina milliləri ümumilikdə 115 dəfə qarşılaşıblar. Oyunların 46-sı braziliyalıların, 43-ü argentinalıların qələbəsi ilə başa çatıb. Komandalar 26 dəfə heç-heçəyə razı olublar.\nAZERTAG.AZ :Braziliyalı Danilo Argentina ilə oyunda zədələndiyi üçün meydanı ağlayaraq tərk edib\nBraziliya Argentina millisini minimal hesabla məğlub edib\nQvardiola gələcəkdə İtaliya klublarının birində baş məşqçi ola bilər\nYAP Şərur rayon təşkilatının 10 min 600-dən çox üzvü var